
	讙讬讟讗 诇讗 讛讜讬 注讚 讚诪讟讬转 诇诪转讗 诪讞住讬讗. 讜讗''转 讜讗诐 讗讬谞讛 专讜爪讛 砖讬讛讗 讙讟 注讚 诪转讗 诪讞住讬讗 讙诐 讻砖讬讙讬注 诇诪转讗 诪讞住讬讗 诇讗 讬讛讗 讙讟 讚讛讗 讗讬谞讜 诪拽讘诇讜 砖诐 诪讬讚 讛讘注诇 讜讛讜讬 讻诪讜 讟诇讬 讙讟 诪注诇 讙讘讬 拽专拽注 讜讗讬 诪讬讬专讬 讻砖讛讘注诇 注讜砖讛讜 砖诇讬讞 诇讛讜诇讻讛 注讚 诪转讗 诪讞住讬讗 讜砖诐 讛讜讬 砖诇讬讞 诇拽讘诇讛 讜讛讗 诇讗 讞讝专讛 砖诇讬讞讜转 讗爪诇 讛讘注诇 讜讬''诇 讚诪讬讬专讬 讚讗''诇 讛讜讬 砖诇讬讞 诇讛讜诇讻讛 注讚 讚诪讟讬转 讛转诐 讜讻讬 诪讟讬转 讛转诐 砖讜讬 砖诇讬讞 诇讛讜诇讻讛 讜拽讘诇讬讛 讻讚讗诪专讬' 讘驻' 砖谞讬 (诇注讬诇 讚祝 讻讚.) 讗''谞 诪讘讘诇 讜注讚 诪转讗 诪讞住讬讗 讛讜讬 讛讻诇 砖诇讬讞 诇拽讘诇讛 讜讛讜讬 讻讗讜诪专 诇讗砖讛 讛''讝 讙讬讟讱 讜诇讗 转转讙专砖讬 讘讜 注讚 诇讗讞专 诇' 讬讜诐. 专讘讬谞讜 讬爪讞拽 讘''专 诪讗讬专: 讛讗 讜讛讗 专讘谞谉. 驻讬' 讘拽讜谞讟专住 讚诇专讘谞谉 谞诪讬 诇讗 讛讜讬 拽驻讬讚讗 讗诇讗 讙讘讬 讗砖讛 诪砖讜诐 讚讛转诐 谞讬讞讗 诇讬讛 讚转讬转讝讬诇 讜诇讗 讘讚讜讻转讗 讗讞专讬谞讗 讗讘诇 讙讘讬 注讬专讜讘 讘砖诇讜 诇讗 讗讬讻驻转 诇讬讛 讜讛讗 讚拽转谞讬 讗讬谞讜 注讬专讜讘 讘砖诇 讞讘讬专讜 讻讙讜谉 讚讬讛讬讘 诇讬讛 讞讘专讬讛 专砖讜转讗 诇注专讘 讘转诪专讬诐 讚讬讚讬讛 讚讛讻讗 讜讚讗讬 拽驻讬讚讗 讛讜讬讗 讚讘讙专讜讙专讜转 讚讞讘专讬讛 诇讬转 诇讬讛 专砖讜转讗 讜拽砖讛 讚诇讗 诪砖诪注 讻诇诇 讚驻诇讬讙 专讘 讬讜住祝 讗住讜讙讬讗 讚诇注讬诇 讚住讘专 讚诇专讘谞谉 讛讜讬 拽驻讬讚讗 讘注讬专讜讘 砖诇讜 讻诪讜 讘讗砖讛 讜诇讗 讘讗 专讘 讬讜住祝 诇讞讚砖 讗诇讗 讘砖诇 讞讘讬专讜 讜注讜讚 讚讗''讻 讛诇''诇 讛讗 讜讛讗 讻讻讜诇讬 注诇诪讗 讚专讘讬 讗诇注讝专 谞诪讬 诪讜讚讛 讘砖诇 讞讘讬专讜 讚讛讜讬讗 拽驻讬讚讗 讻诪讜 讘讘注诇 讚诪讜讚讛 专''讗 讚讛讜讬 拽驻讬讚讗 讜诇讻讱 谞专讗讛 诇驻专砖 讚砖诇讜 讛讜讬 拽驻讬讚讗 讗讘诇 讘砖诇 讞讘讬专讜 讚讛讜讬 讘砖诇 砖诇讬讞 讘讻诇 诪讛 砖讬专爪讛 讛砖诇讬讞 讬注专讘 诇讜 讻讬讜谉 讚诪注专讘 诇讜 讘驻讬专讜转讬讜 讜讗''转 讛砖转讗 诪砖诪注 讚诇专讘谞谉 讘砖诇讜 讛讜讬 拽驻讬讚讗 讙诐 诇专讘 讬讜住祝 讻讚驻讬专砖谞讜 讜讻谉 讘驻' (讛谞讛谞讛) [讛砖诇讬讞] (诪注讬诇讛 讚祝 讻讗.) 讛讘讗 诇讬 诪谉 讛讞诇讜谉 讜讛讘讬讗 诇讜 诪谉 讛讚诇讜住拽诪讗 砖诇讬讞 诪注诇 诪砖讜诐 讚诇讗 注砖讛 砖诇讬讞 砖诇讬讞讜转讜 讚拽驻讬讚讗 讛讜讬 讜转讬诪讛 讚讘住讜祝 讛诪驻拽讬讚 (讘''诪 讚祝 诪讘:) 讙讘讬 讻砖讜转讗 诪砖诪注 讚诇讗 讛讜讬 拽驻讬讚讗 诪砖讜诐 讚诇讗 讗诪专 诇讜 诪讛讗讬 专诪讬 讜诪讛讗讬 诇讗 专诪讬 讜讗讬谉 谞专讗讛 诇讜诪专 讚讗转讬讗 诇专讘讬 讗诇注讝专 讚讛讻讗 讚讛讬诇讻转讗 讻讜讜转讬讛 讚拽讗讬 专砖讘''讙 讘砖讬讟转讬讛 讘驻' 讙讟 驻砖讜讟 (讘''讘 讚祝 拽住讛.) 诪讚诇讗 诪讬讬转讬 诇讛 讛转诐 讘讛诪驻拽讬讚 讜谞专讗讛 讚讛讻讗 讜讚讗讬 砖讛讝讻讬专 转诪专讬诐 讜讙专讜讙专讜转 讜讛讝讻讬专 讞诇讜谉 讜讚诇讜住拽诪讗 诇讗 讛讬讛 诪讝讻讬专 讗诐 诇讗 砖讛讬讛 诪拽驻讬讚 讗讘诇 讘讛诪驻拽讬讚 讚讗讞讜讬 诇住专住讬讛 讛讬讻谉 讻砖讜转 砖诇讜 诪讜谞讞 讜讛讜讜 讛转诐 转专讬 讻专讬讗 讚讻砖讜转讗 讜讙诐 讗讬谉 专讙讬诇讬谉 诇讛拽驻讬讚 讻讬讜谉 砖讛讻诇 诪讬谉 讗讞讚 讛讗 诇讗 讛讜讬 诇讬讛 诇讗住讜拽讬 讗讚注转讬讛 砖讬讛讗 诇讗讞专讬诐 讻砖讜转 讘讘讬转讜 砖诇 讝讛: 诪讗讬 砖诇讜 讜砖诇 讞讘讬专讜 讗讬讻讗. 诇讗 讘注讬 诇砖谞讜讬讬 讛讗 讚转谞讬讗 注讬专讜讘讜 注讬专讜讘 讘住诪讜讻讬谉 讝讛 诇讝讛 讜讛讗 讚转谞讬讗 讗讬谉 注讬专讜讘讜 注讬专讜讘 讘诪专讜讞拽讬谉 讝讛 诪讝讛 讚讗''讻 讗驻讬' 砖讜讘讱 讜砖讜讘讱 谞诪讬 讜注讜讚 讚谞讬讞讗 诇讬讛 诇砖谞讜讬讬 讛讻诇 讘讞讚 讙讜讜谞讗:





专诪讘"谉

讙讬讟讗 诇讗 诇讬讛讜讬 注讚 讚诪讟讬转 诇诪转讗 诪讞住讬讗. 讜拽"诇 讜讻讬 诪讟讬 讛转诐 诪讬讛讗 讛讜讬 讙讟 讜讛讗 诇讗 讞讝专讛 砖诇讬讞讜转 讗爪诇 讛讘注诇 讬"诇 讚讛讗 诪砖注讛 专讗砖讜谞讛 诇拽讘诇讛 讜讬讚讜 讻讬讚讛 讜诇讗 讛讜讗 砖诇讬讞 诇讛讜诇讻讛 讻诇诇 讗诇讗 砖讛转谞讛 注诪讜 砖诇讗 转转讙专砖 讗诇讗 讘讗讜转讜 诪拽讜诐 讜讗讬谉 爪讜专讱 诇讻讱 讗诇讗 诪砖注讛 专讗砖讜谞讛 砖诇讬讞 诇讛讘讗讛 讜讻讬 诪讟讬 诇诪转讗 诪讞住讬讗 讛讜讗 砖诇讬讞 诇拽讘诇 讛专讬 讛讗砖讛 谞注砖讛 砖诇讬讞 诇讛讘讗讛 讜拽讘诇讛 讜讛讘注诇 诇讛讜诇讻讛 讘诇讘讚.
专砖"讬 讜专"讞 讝"诇 住讘讜专讬谉 砖讗讬谉 讛讗砖讛 注讜砖讛 砖诇讬讞 诇讛讘讬讗 讗诇讗 诇拽讘诇 诪驻讬专讜砖讬讛谉 讘驻' 讛砖讜讻' 讗转 讛讗讜诪谞讬诐 (讘"诪 注"讜 注"讗). 讜讛专"诐 讛住驻专讚讬 讝"诇 讻转讘 砖讛讗砖讛 注讜砖讛 砖诇讬讞 讘讬谉 讘拽讘诇讛 讘讬谉 讘讛讘讗讛 讜讗讬谉 讘讬讚讬 诇讛讻专讬注 讗诇讗 砖讚讘专讬讜 谞专讗讬谉 讘讟注诐 讜讻谉 讛住讜讙讬讗 诪讜讻讞转 讻驻砖讟' 讜讗讬谉 诇讬 诇讛讗专讬讱 讜讘讛诇讻讜转 讙讚讜诇讜转 讗诪专讜 讘讗砖讛 讜诪砖讜讬讛 谞诪讬 砖诇讬讞 诇讛讜诇讻讛. 



讜诇"拽 讻讗谉 讘砖诇讜 讻讗谉 讘砖诇 讞讘讬专讜. 驻讬专砖"讬 讝"诇 讚讙讘讬 注讬专讜讘 讗驻讬诇讜 诇专讘谞谉 诇讬讻讗 拽驻讬讚讗 讗诇讗 砖诪注专讘 诇讜 讘驻讬专讜转 讞讘讬专讜 讜讻谉 驻讬' 讗讬讻讗 驻讬专讬 讚诪讙讚诇 讜讗讬讻讗 驻讬专讬 讚砖讜讘讱 讘砖讗诪专 注专讘 诇讬 诪驻讬专讜转 驻诇讜谞讬 砖讬砖 诇讜 讘诪讙讚诇 讜讗讬谞讜 诪讞讜讜专 讗诇讗 讛"驻 讘砖诇讜 讗讬讻讗 拽驻讬讚讗 讗讘诇 讗"诇 讞讘讬专讜 讗谞讬 讗注专讜' 诇讱 诪砖诇讬 讜讗"诇 注专讘 讘转讗谞讬诐 讜注专' 诇讜 讘转诪专讬诐 讜讚讗讬 诇讬讻讗 拽驻讬讚讗 砖讛专讬 诪砖诇讜 讛讜讗 谞讜转谉 诇讜 讜诪讛 砖讬专爪讛 诪拽讘诇 诪诪谞讜 讜驻讬专讬 讚诪讙讚诇 讜驻讬专讬 讚砖讜讘讱 讘砖诇讜 讜讗讬转 讘讛讜 拽驻讬讚讗, 讜讝讛 驻讬' 讬驻讛.





专砖讘"讗

 讙讬讟讗 诇讗 诇讬讛讜讬 注讚 讚诪讟讬转 诇诪转讗 诪讞住讬讗. 讗讬讻讗 诇诪讬讚拽 讜讻讬 诪讟讗 诪讬讛讗 讛讜讬 讙讬讟讗 讜讗诪讗讬 讜讛讗 诇讗 讞讝专讛 砖诇讬讞讜转 讗爪诇 讛讘注诇, 讜讬砖 诇讜诪专 讚讻讬讜谉 砖讛讘注诇 诇讗 讛转谞讛 讘讻讱 讻诇诇 讗诇讗 讛讬讗 诇讗 讛讜讬 砖诇讜讞讜 讗诇讗 砖诇讜讞讛 讜诪转讞诇讛 讜注讚 住讜祝 讛讜讗 砖诇讜讞讛 注讚 诪转讗 诪讞住讬讗 砖诇讬讞 讘讗讛 讜讘诪转讗 诪讞住讬讗 砖诇讬讞 拽讘诇讛 讜讘讻讬 讛讗 诇讗 砖讬讬讱 诇诪讬诪专 诇讗 讞讝专讛 砖诇讬讞讜转 讗爪诇 讛讘注诇, 注讜讚 讬砖 诇讜诪专 讚讻讗 诇讗 讛讜讬 讗诇讗 讻拽讘诇讛 讗专讬讻转讗 讚讛讻讬 拽讗诪专讛 诇讬讛 拽讘诇讬讛 讘讘讘诇 讜诇讗 转讙诪专 讛拽讘诇讛 注讚 讚诪讟讬转 诇诪转讗 诪讞住讬讗 讜讛讜讛 诇讬讛 讻讗讜诪专 诇讗砖讛 讛专讬 讝讛 讙讬讟讱 讜诇讗 转转讙专砖讬 讘讜 讗诇讗 诇讗讞专 砖诇砖讬诐 讬讜诐.



 [讘谞讚驻住: 讛讗 讚讗诪专 专讘讗 [专讘讛]: 讛讗 专讘谞谉 讚拽讗诪专讬 拽驻讬讚讗 讛讗 专讘讬 讗诇注讝专 讚讗诪专 诪专讗讛 诪拽讜诐 讛讬讗 诇讜. 拽砖讬讗 诇讬 讜讛讗 专讘讬 讗诇注讝专 谞诪讬 诇讗 驻诇讬讙 注诇讬讬讛讜 讚专讘谞谉 讗诇讗 讘讙讟 讜讟注诪讗 讚讬讚讬讛 诪砖讜诐 讚讗讬讛讜 讻讬讜谉 讚讘注诇 讻专讞讛 诪讙专砖讛 诪专讗讛 诪拽讜诐 讛讜讗 诇讜 讜讻讚讗诪专讬谞谉 诇注讬诇 讗诇诪讗 讘注诪讗 诪讜讚讛 诇讛讜, 讜讬砖 诇讜诪专 讚诪讻诇 诪拽讜诐 讻讬讜谉 讚专讘谞谉 讗讬转 诇讛讜 拽驻讬讚讗 讗驻讬诇讜 讘讚讬讚讛 讜讗祝 注诇讙讘 讚讘注诇 讻专讞讛 诪讙专砖讛 讜专讘讬 讗诇注讝专 诇讬转 诇讬讛 讘讛讻讬 砖诪注 诪讬谞讛 讚讟驻讬 讗讬转 拽驻讬讚讗 诇专讘谞谉 诪专讘讬 讗诇注讝专 讜讻讬讜谉 砖讻谉 讻诇 讛讬讻讗 讚诪砖诇讞 专讜爪讛 诇注专讘 讘讗讜转讛 专讜讞 讚讬诇诪讗 专讘讬 讗诇注讝专 讚诇讬转 诇讬讛 拽驻讬讚讗 讻讜诇讬 讛讗讬, 讘讛讗 诇讗讜 讘拽驻讬讚 讗诪专 诇讬讛 诇注专讘 讘讙专讜讙专讜转, 讜讗讬 谞诪讬 讚讛讻讗 谞诪讬 诇专讘讬 讗诇注讝专 讘注诇 讻专讞讬谉 讚讛讗 诇讗 诪注专讘 讗诇讗 诇诪爪讜讛 讻讙讜谉 砖讘讗 专讘讜 诇讗讜转讜 专讜讞 讜讻讬讜爪讗 讘讛, 讻讚讗讬转讗 讘注讬专讜讘讬谉 讜讛讬诇讻讱 诇讗讜 讘拽驻讬讚讗 讗诪专 讗诇讗 诪专讗讛 诪拽讜诐 讛讜讗 诇讜. 讻讱 谞专讗讛 诇讬].



讻讗谉 讘砖诇讜 讻讗谉 讘砖诇 讞讘讬专讜. 驻讬专砖讜 讘转讜住驻讜转 讘砖诇讜 讗讬讻讗 拽驻讬讚讗 讗讘诇 讘砖诇 讞讘讬专讜, 讻诇讜诪专 讘砖讗诪专 诇讜 讛诪注专讘 讗谞讬 讗注专讘 诇讱 诪砖诇讬 诪谉 讛讙专讜讙专讜转 讜讛诇讱 讜注专讘 诇讜 讘转诪专讬诐 讘讛讗 诇讬讻讗 拽驻讬讚讗 讻讬讜谉 讚诪砖诇 注爪诪讜 诪注专讘 诇讜 诇诪讛 讬拽驻讬讚 讘讻讱 讻诇 诪讛 砖谞讜转谉 诇讜 诪拽讘诇 诪诪谞讜 讜讝讛 驻讬专讜砖 讬驻讛 讜诇讗 讻谉 驻讬专砖 专砖"讬 讝"诇.



 诪转谞讬': 讘专讗砖讜谞讛 讛讬讜 讗讜诪专讬诐 讛讬讜爪讗 讘拽讜诇专 讜讗诪专 讻转讘讜 讙讟 诇讗砖转讬 讛专讬 讗诇讜 讬讻转讘讜 讜讬转谞讜 讜讻讜'. 讬专讜砖诇诪讬:



 讗诪专 专讘讬 诪谞讗 讜诇讗 住讜祝 讚讘专 讘拽讜诇专 砖诇 住讻谞讛 讗诇讗 讗驻讬诇讜 讘拽讜诇专 砖诇 诪诪讜谉 砖讻诇 讛拽讜诇专 讘讞讝拽讛 砖诇 住讻谞讛. 转讜住驻转讗: 讛讘专讬讗 砖讗诪专 讻转讘讜 讙讟 诇讗砖转讬 讜注诇讛 诇专讗砖 讛讙讙 讜谞驻诇 讻讜转讘讬谉 讜谞讜转谞讬谉 讻诇 讝诪谉 砖讬砖 讘讜 谞砖诪讛 专讘谉 砖诪注讜谉 讘谉 讙诪诇讬讗诇 讗诪专 讗诐 谞驻诇 诪注爪诪讜 讛专讬 讝讛 讙讟 讜讗诐 讛专讜讞 讚讞驻转讜 讗讬谞讜 讙讟 住驻拽 诪注爪诪讜 谞驻诇 住驻拽 讛专讜讞 讚讞驻转讜 讗诐 诇讗诇转专 谞驻诇 讻讜转讘讬谉 讜谞讜转谞讬谉 砖讗谞讬 讗讜诪专 诪注爪诪讜 谞驻诇 讜讗诐 诇讗讞专 讝诪谉 谞驻诇 讗讬谉 讻讜转讘讬谉 讜讗讬谉 谞讜转谞讬谉 砖讗谞讬 讗讜诪专 砖诪讗 讛专讜讞 讚讞驻转讜, 讜讛转诪讛 [讜讛转讬诪讛] 讘讚讘专讬 讛专诪讘"诐 讝"诇 砖讻转讘 住驻拽 讛驻讬诇 注爪诪讜 住驻拽 讚讞驻转讜 讛专讜讞 讛专讬 讝讛 讙讟 注讚 砖讬讜讚注 讘讘专讜专 砖讛专讜讞 讚讞驻转讜, 注讚 讻讗谉. 讜讝讛 讛讬驻讱 讛转讜住驻转讗, 讜注讜讚 住驻拽 讗讬住讜专讗 讛讜讗 讜诇讞讜诪专讗, 讜砖诪讗 讟注讜转 讬讚讬 住讜驻专 讬砖 讘讞讬讘讜专讜 砖诇 专讘讬谞讜 讝"诇 讜讞住专 诪诪谞讜 讗诐 诪讬讚 谞驻诇 讛专讬 讝讛 讙讟 讻讚讘专讬 讛转讜住驻转讗, 讗讞专 讻讱 诪爪讗转讬 讘讛讙讛讜转 讛专讘 专讗讘"讚 讝"诇 砖讛讙讬讛 注诇讬讜 讻讱 讜讗诪专 讝讛 讛住驻拽 诇讛拽专 讘讬专讜砖诇诪讬 诪爪讗 讗讜转讜 讗诐 注诇 讗转专 谞驻诇 讛专讬 讝讛 讙讟 讗诐 诇讗讞专 讝诪谉 谞驻诇 讗讬谞讜 讙讟. 注讚 讻讗谉. 讜讻讱 讛讜讗 诇砖讜谉 讛讬专讜砖诇诪讬 住驻拽 诪注爪诪讜 谞驻诇 住驻拽 讛专讜讞 讚讞驻转讜 谞砖诪讬注讬谞讬讛 诪谉 讛讚讗 专讘谉 砖诪注讜谉 讘谉 讙诪诇讬讗诇 讗讜诪专 讗诐 注诇 讗转专 谞驻诇 讛专讬 讝讛 讙讟 讗诐 诇讗讞专 讝诪谉 谞驻诇 讗讬谞讜 讙讟 讜讛讛谉 注诇 讗转专 诇讗讜 住驻拽 讛讜讗 讛讚讗 讗诪专讛 住驻拽 诪注爪诪讜 谞驻诇 住驻拽 讛专讜讞 讚讞驻转讜 讛专讬 讝讛 讙讟.





讛诪讗讬专讬

讛讗讜诪专 诇讞讘专讜 注专讘 诇讬 讘讙专讜讙专讜转 讜注讬专讘 诇讜 讘转诪专讬诐 讗讬谉 注讬专讜讘讜 注讬专讜讘 诪驻谞讬 砖拽驻讬讚讗 讛讜讗 讜讻谉 讗诐 讗诪专 诇讜 注专讘 诇讬 讘诪讙讚诇 讜注讬专讘 诇讱 讘砖讜讘讱 讗讜 注专讘 诇讬 讘砖讜讘讱 讜注讬专讘 诇讜 讘诪讙讚诇 讗讬谞讜 注讬专讜讘 讻讱 讛讬讗 砖讬讟转谞讜 讜讻谉 驻住拽讜讛 讙讚讜诇讬 讛诪讞讘专讬诐 讜讻讚注转 专讘讗 砖讛注诪讬讚 讝讜 砖讗诪专讜 注讬专讜讘讜 注讬专讜讘 诇讚注转 专' 讗诇注讝专 砖住讜讘专 诪专讗讛 诪拽讜诐 讛讜讗 诇讜 讜讝讜 砖讗诪专讜 讗讬谞讜 注讬专讜讘 诇讚注转 专讘谞谉 讚讗诪专讬 拽驻讬讚讗 讛讜讬 讜讛诇讻讛 讻专讘谞谉 讜砖诪讗 转讗诪专 讜讛诇讗 讗祝 专' 讗诇注讝专 诪讜讚讛 讚讗讬讛讜 诪讚注转讬讛 诪讙专砖 拽驻讬讚讗 讛讜讬 讜讘注讬专讜讘 诪讬讛讗 诪讚注转讜 讛讜讗 诪"诪 诇讗 讗诪专讛 专' 讗诇注讝专 讗诇讗 讘讙讟 讚讗专讞讬讛 讚讗讬谞讬砖 诇诪讬讚拽 讜诪"诪 讬砖 驻讜住拽讬诐 讻专讘 讬讜住祝 砖转讬专抓 讻讗谉 讘砖诇讜 讻讗谉 讘砖诇 讞讘专讜 讜专讜讘 诪驻专砖讬诐 驻讬专砖讜 讘讛 讚讘砖诇讜 诇讬讻讗 拽驻讬讚讗 砖诇讗 讗诪专讜 讚讬谉 拽驻讬讚讗 讗诇讗 讘讙讟 讚讛讻讗 谞讬讞讗 诇讬讛 讚诇讬讘讝讬 讜讛讻讗 诇讗 谞讬讞讗 诇讬讛 讛讗 讘砖诇 讞讘专讜 专"诇 砖谞转谉 诇讜 讞讘专讜 专砖讜转 诇注专讘 讘砖诇讜 讜讘转诪专讬诐 讜讗诪专 诇讜 诇砖诇讜讞讜 注专讘 诇讬 讘转诪专讬诐 砖诇 驻诇谞讬 砖谞转谉 诇讬 专砖讜转 讘讛诐 讜讛诇讱 讜注讬专讘 诇讜 讘讙专讜讙专讜转 讗讬谞讜 讻诇讜诐 讚讘讛讗 讜讚讗讬 讘砖诇 讞讘专讜 拽驻讬讚 讜诪讙讚诇 讜砖讜讘讱 谞诪讬 驻讬专讜砖讜 诪驻讬专讜转 砖诇 诪讙讚诇 讗讜 砖诇 砖讜讘讱 讜讛谉 砖诇 讞讘专讜 砖讛专砖讛讜 讘讗讞转 诪讛谉 讜诇驻讬专讜砖 讝讛 讬专讗讛 砖讗诐 注讬专讘 讛讜讗 讘砖诇 讞讘专讜 讘诪讛 砖诇讗 讛专砖讛讜 注讬专讜讘讜 注讬专讜讘 砖讗诐 诇讗 讻谉 诪讗讬 讗讬讻讗 注诇 讬讚讬 砖诇讜讞讜 讚讗讬谞讜 注讬专讜讘 讜讗诐 讻谉 讛诪注专讘 讘讙讝诇 注讬专讜讘讜 注讬专讜讘 讜讛讚讘专讬诐 专讜驻驻讬诐:



讜诪"诪 诇拽爪转 讞讻诪讬 讛讚讜专讜转 专讗讬转讬 驻讬' 谞讗讛 讜讛讜讗 砖讻诇 讘砖诇讜 讬砖 拽驻讬讚讗 讗讘诇 讻诇 砖讗诪专 诇讜 讞讘专讜 讗谞讬 诪注专讘 诇讱 讘砖诇讬 讜讛讜讗 讗讜诪专 注专讘 诇讬 讘转诪专讬诐 讜注讬专讘 诇讜 讘讙专讜讙专讜转 注讬专讜讘讜 注讬专讜讘 砖讛专讬 诪砖诇讜 讛讜讗 谞讜转谉 诇讜 讜诪讛 砖讬专爪讛 诪拽讘诇讜 讛讬诪谞讜 讜讻谉 讛讚讬谉 讘诪讙讚诇 讜砖讜讘讱 砖讘砖诇讜 讬砖 拽驻讬讚讗 讜讘砖诇 讞讘专讜 注诇 讛讚专讱 砖讛讝讻专谞讜 讗讬谉 拽驻讬讚讗 讜诪"诪 讻诇 砖讞讘专讜 讛专砖讛讜 注专讘 诇讱 讘砖诇讬 讘转诪专讬诐 讜注讬专讘 诇讜 讘讙专讜讙专讜转 讻诇 砖讻谉 讚讗讬讻讗 拽驻讬讚讗 讜讗讬谞讜 注讬专讜讘 讗祝 注诇 讬讚讜 讜讗驻讬' 讘讚讘专讬诐 砖砖讬注讜专谉 砖讜讛 诇注讬专讜讘 讜诇驻讬专讜砖 专讗砖讜谉 讬砖 诇诇诪讜讚 诪讻讗谉 讚讬谉 讗讞专 诪诪讛 砖砖讗诇讜 诪讙讚诇 讜砖讜讘讱 诪讗讬 砖诇讜 讜诪讗讬 砖诇 讞讘专讜 讗讬讻讗 讻诇讜诪专 讚讗驻讬' 讛专砖讛讜 讞讘专讜 诇注专讘 讘诪讙讚诇 砖诇讜 讜注讬专讘 讘砖讜讘讱 讜讚讗讬 注讬专讜讘讜 注讬专讜讘 讜讗诐 讻谉 诇诪讚谞讜 砖讗诐 讛谞讬讞 讗讚诐 注讬专讜讘 讘讘讬转 讞讘专讜 讗讜 讘讞爪专讜 讗讜 讘专砖讜转讜 砖诇讗 诪讚注转 讞讘专讜 注讬专讜讘讜 注讬专讜讘 讜讛讚讘专讬诐 专讜驻驻讬诐:



讛诪砖谞讛 讛讞诪讬砖讬转 讛讗讜诪专 讻转讘讜 讙讟 讜转谞讜 诇讗砖转讬 讙专砖讜讛 讻转讘讜 讗讙专转 讜转谞讜 诇讛 讛专讬 讗诇讜 讬讻转讘讜 讜讬转谞讜 驻讟专讜讛 驻专谞住讜讛 注砖讜 诇讛 讻谞讬诪讜住 注砖讜 诇讛 讻专讗讜讬 诇讗 讗诪专 讻诇讜诐 诪讘讜讗专 诇专"诐:



讗诪专 讛诪讗讬专讬 讛讗讜诪专 专"诇 诇注讚讬诐 讻转讘讜 讙讟 讜转谞讜 诇讗砖转讬 讙专砖讜讛 讻转讘讜 讗讙专转 讜转谞讜 诇讛 讛专讬 讗诇讜 讬讻转讘讜 讜讬转谞讜 砖讻诇 讗诇讜 诪砖诪注谉 诇砖诐 讙讬专讜砖讬谉 讻转讘讜 讙讟 砖讛专讬 讛讜专讙诇 讛诇砖讜谉 诇拽专讜转 诇住驻专 讻专讬转讜转 讙讟 住转诐 讜讙专砖讜讛 砖讛讜讗 诇砖讜谉 讙讬专讜砖讬谉 讜讗讬谉 讙讬专讜砖讬讛 讗诇讗 讘讻转讬讘讛 讜谞转讬谞讛 讜讗祝 诪诇转 讙专砖讜讛 讻讜诇诇 讻转讬讘讛 讜谞转讬谞讛 讻转讘讜 讗讙专转 讜转谞讜 诇讛 砖讛专讬 谞拽专讗转 讗讙专转 砖讘讜拽讬谉 讜驻讬专砖讜 讘讙诪专讗 砖讗诐 讗诪专 砖诇讞讜讛 讗讜 砖讘拽讜讛 讗讜 转专讻讜讛 讚讬谞谉 讻讚讬谉 讙专砖讜讛 讗诪专 诇讛诐 驻讟专讜讛 讗讬谞讜 讻诇讜诐 砖诪讗 诪诇砖讜谉 驻讟讜专 讞讜讘讜转 讗讜诪专 讻谉 讜讘讙诪专讗 讗诪专讜 讗诪专 专' 谞转谉 驻讟专讜讛 讘讞专拽 讛驻"讗 讚讘专讬讜 拽讬讬诪讬谉 诪驻谞讬 砖讛讜讗 诇砖讜谉 爪讜讜讬 讜诪"诪 讙讜讝专讬谉 讗讜转讜 诪诇砖讜谉 讙讟 驻讟讜专讬谉 讜诇讗 诪诇砖讜谉 驻讟讜专 讜讞讜讘讛 讜讻谞讙讚 诪砖谞转谞讜 讗讘诇 讗诐 讗诪专 驻讟专讜讛 讘驻转讞 讛驻"讗 讗讬谞讜 讻诇讜诐 砖讛专讬 诇砖讜谉 注讘专 讛讜讗 讜讗诪专 专讘讗 专' 谞转谉 讚讘讘诇讗讛 专"诇 砖诇砖讜谞诐 诇砖讜谉 讗专诪讬 讚讬讬拽 讘讬谉 驻讬讟专讜讛 诇驻讟专讜讛 讻诇讜诪专 砖讻诇 砖讗诪专讛 讘诇砖讜谉 爪讜讜讬 讛讜讗 讙讜讝专讛 诪诇砖讜谉 讗专诪讬 转谞讗 讚讬讚谉 诇讗 讚讬讬拽 讜讗祝 讘诇砖讜谉 爪讜讜讬 讙讜讝专讬谉 讗讜转讜 诪诇砖讜谉 驻讟讜专 讜讞讜讘讛 讜砖讘拽讜讛 讜转专讻讜讛 砖讗谞讬 砖讗讬谉 诇讛诐 讛讘谞讛 讗讞专转:



讜讛诇讻讛 讻诪砖谞转谞讜 讗诇讗 砖讙讚讜诇讬 讛诪驻专砖讬诐 住讜讘专讬诐 讚讘讘讘诇 诪讬讛讗 讛诇讻讛 讻诪讜转讜 讜砖讗专 讛诇砖讜谞讜转 诪讬讛讗 讗祝 讛诐 爪专讬讱 砖讬讛讜 讘诇砖讜谉 爪讜讜讬 讜讗谞讬 转诪讛 砖讛专讬 讘诇砖讜谉 讗专诪讬 讗祝 驻讟专讜讛 讘驻转讞 讛驻"讗 诇砖讜谉 爪讜讜讬 讛讜讗 讜谞专讗讛 诇驻专砖 驻讟专讜讛 专"诇 讘驻转讞 讛驻"讗 讜讚讙砖 讛讟讬转 讚讘专讬讜 拽讬讬诪讬诐 砖讝讛讜 诇砖讜谉 讙讟 驻讟讜专讬谉 驻讟专讜讛 讘讞专拽 讛驻"讗 讛讜讗 诇砖讜谉 注讘专 讜注谞讬谞讜 驻讟讜专 讜讞讜讘讛 讜诇诪砖谞转谞讜 讛讜讗讬诇 讜诪"诪 诪砖诪注讜 讙诐 讻谉 注诇 诇砖讜谉 驻讟讜专 讜讞讜讘讛 讗讬谞讜 讻诇讜诐 讜讬砖 诪驻专砖讬谉 驻讟专讜讛 讘讞专拽 讛驻"讗 讛讜讗 诇砖讜谉 讙讟 驻讟讜专讬谉 诇专' 谞转谉 讜驻讟专讜讛 讘驻转讞 讛驻"讗 讗祝 讛讜讗 诇砖讜谉 爪讜讜讬 讗诇讗 砖注谞讬谞讜 诇讜讬讛 讻诪讜 谞驻讟专讜 讜讛诇讻讜 诇讛诐 讜诇诪砖谞转谞讜 讗讬谉 讘讬谞讬讛诐 讛驻专砖 讜讻谉 驻专谞住讜讛 讗讬谞讜 讻诇讜诐 讜讗注"驻 砖讗讬驻砖专 砖讛讜讗 讻诪讬 砖讗讜诪专 驻专谞住讜讛 讘注谞讬谉 讝讛 讻诇讜诪专 砖转诪诇讗讜 讞驻爪讛 砖诪讗 注诇 爪专讻讬 驻专谞住讛 讛讜讗 讗讜诪专 讜讻谉 注砖讜 诇讛 讻谞讬诪讜住 注砖讜 诇讛 讻讚转 注砖讜 诇讛 讻专讗讜讬 讗讬谞讜 讻诇讜诐 讜讻诇 诪讛 砖讻转讘谞讜 砖诇讗 讗诪专 讻诇讜诐 讻转讘讜 讙讚讜诇讬 讛诪驻专砖讬诐 讗驻讬' 讛讬讛 诪讚讘专 注诪讛 注诇 注住拽讬 讙讬讟讛 砖讗诐 诇讗 讻谉 诪讗讬 诇诪讬诪专讗 讜讻谉 讗讜转诐 砖讗诪专讜 砖讻讜转讘讬谉 讜谞讜转谞讬谉 讚讜拽讗 讘诪讚讘专 注诇 注住拽讬 讙讬讟讛 砖讗诐 诇讗 讻谉 讙专砖讜讛 转专讻讜讛 砖诇讞讜讛 诪讛 诪讜注讬诇 讜讛专讬 诪爪讬谞讜 讙专砖 讗转 讛讗诪讛 讛讝讗转 砖诇讞讜 谞讗 讝讗转 诪注诇讬 讜诪"诪 讚讜拽讗 讘砖诪讜转 讗诇讜 砖诇讗 讛讜讝讻专讛 讘讛诐 讻转讬讘讛 讜谞转讬谞讛 讗诇讗 砖注谞讬谞诐 讻讜诇诇 讗转 砖转讬讛谉 讗讘诇 讻转讘讜 讗讙专转 讜转谞讜 诇讛 讛专讬 讛讜讗 讻讻转讘讜 讙讟 讜转谞讜 诇讛 讜讚讘专讬诐 讗诇讜 讬砖 诇讚讬谉 讘讛诐 讻驻讬 诪讛 砖注讬谞讬讜 专讜讗讜转 讜驻讬专砖讜 讘讙诪专讗 砖讗诐 讗诪专 讛讜爪讬讗讜讛 注讝讘讜讛 讛转讬专讜讛 讛谞讬讞讜讛 讛专讬 讝讛 住驻拽 讗诐 诪砖诪注谉 诇讙讬专讜砖讬谉 讗讜 诇注谞讬谉 讗讞专 讜讗讬谉 讻讜转讘讬谉 诇讛 讜讗诐 讻转讘讜 讜谞转谞讜 讛专讬 讝讜 住驻拽 诪讙讜专砖转:



讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:



讛诪砖谞讛 讛砖砖讬转 讜讛讻讜谞讛 讘讛 讘讘讬讗讜专 讛讞诇拽 讛讞诪砖讬 讙诐 讻谉 讜讛讜讗 砖讗诪专 讘专讗砖讜谞讛 讛讬讜 讗讜诪专讬谉 讛讬讜爪讗 讘拽讜诇专 讜讗诪专 讻转讘讜 讙讟 讜转谞讜 诇讗砖转讬 讛专讬 讗诇讜 讬讻转讘讜 讜讬转谞讜 讞讝专讜 诇讜诪专 讗祝 讛诪驻专砖 讜讛讬讜爪讗 讘砖讬讬专讛 专' 砖诪注讜谉 讛砖讝讜专讬 讗讜诪专 讗祝 讛诪住讜讻谉 讗诪专 讛专"诐 驻讬' 讛讬讜爪讗 讘拽讜诇专 诪讬 砖讬爪讗 讜讛讜讗 讗住讜专 讘讝讬拽讬诐 诇讚讜谉 讗讜转讜 讗爪诇 讛砖诇讟讜谉 讜诪驻专砖 讛讜讗 讗砖专 讬专讚 讘讬诐 讜讬讜爪讗 讘砖讬专讛 讛讜诇讱 讘诪讚讘专 讻讗砖专 讬爪讗 注诐 讞讘讜专讛 讛谞讛 讬住驻讬拽 诪讗诇讜 讘讗诪专诐 讻转讘讜 诇讘讚 讜讗注"驻 砖诇讗 讬讗诪专讜 讜转谞讜 诇驻讬 讛注谞讬谉 砖讛讜讗 专爪讛 砖讬转谞讜 诇讛 讙讟 讜讬讙专砖讜讛讜 诪讚注转讜 讜讛诇讻讛 讻专' 砖诪注讜谉 砖讝讜专讬:



讗诪专 讛诪讗讬专讬 讛讚讘专 讬讚讜注 砖讛讗讜诪专 诇砖谞讬诐 讻转讘讜 讙讟 诇讗砖转讬 讛专讬 讗诇讜 讻讜转讘讬谉 讜讞讜转诪讬谉 讗讘诇 讗讬谉 谞讜转谞讬谉 诇讗砖转讜 注讚 砖讬讗诪专 诇讛诐 讻转讘讜 讜转谞讜 讜讻诪讜 砖讗诪专讜 诇诪讟讛 讘专讬讗 砖讗诪专 讻转讘讜 讙讟 诇讗砖转讬 专爪讛 诇砖讞拽 讘讛 讜诪"诪 讘专讗砖讜谞讛 讛讬讜 讗讜诪专讬谉 砖讛讬讜爪讗 讘拽讜诇专 诇讬讛专讙 讜讗诪专 讻转讘讜 讙讟 诇讗砖转讬 讗讜诪讚谉 讛讚注转 讛讜讗 砖诇谞转讬谞讛 诪转讻讜讬谉 讗诇讗 砖诪转讜讱 砖讛讜讗 讘讛讜诇 讗讬谞讜 诪砖诇讬诐 讗转 讚讘讜专讜 讜讻讜转讘讬谉 讜讞讜转诪讬谉 讜谞讜转谞讬谉 讗注"驻 砖诇讗 讗诪专 转谞讜 讜驻讬专砖讜 讘转诇诪讜讚 讛诪注专讘 诇讗 住讜祝 讚讘专 讘拽讜诇专 砖诇 谞驻砖讜转 讗诇讗 讗祝 讘拽讜诇专 砖诇 诪诪讜谉 砖讻诇 拽讜诇专 住讻谞讛 讜讞讝专讜 诇讜诪专 讻谉 讗祝 讘诪驻专砖 诪谉 讛讬讘砖讛 诇讬诐 专"诇 讘砖注讛 砖讬讜爪讗 诪谉 讛注讬专 诇讬诇讱 诇讚专讻讜 注诐 讛砖讬讬专讛 讜专' 砖诪注讜谉 讘谉 砖讝讜专讬 讛讜住讬祝 讘讛 讗祝 讛诪住讻谉 讜讻谉 讛诇讻讛 讜诇讗 住讜祝 讚讘专 讘谞讜讟讛 诇诪讜转 讗诇讗 讗祝 讘讞讜诇讛 砖讻诇 讞讜诇讬 讘讞讝拽转 住讻谞讛 讜讛专讗讬讬讛 砖讛专讬 讗诪专讜 诇诪讟讛 讘专讬讗 砖讗诪专 讻转讘讜 专爪讛 诇砖讞拽 讘讛 讜讜讚讗讬 专' 砖诪注讜谉 讘谉 砖讝讜专讬 讛讬讗 讜讗诇诪讗 讚讜拽讗 讘专讬讗 讗讘诇 讞讜诇讛 讻讜转讘讬谉 讜谞讜转谞讬谉 讜讻谉 讘驻专拽 专讗砖讜谉 讗诪专讜 诇讗 诪讬转讜拽诪讗 诪转谞讬转讬谉 讘砖讻讬讘 诪专注 讜讛讘讬讗讜 注诇讬讛 讝讜 砖诇 专' 砖诪注讜谉 讘谉 砖讝讜专讬 讜讗诐 诪住讻谉 讚讜拽讗 讜谞讜讟讛 诇诪讜转 讛讬讛 诇讛诐 诇讛注诪讬讚讛 讘砖讻讬讘 诪专注 砖讗讬谞讜 诪住讻谉 讜讗注"驻 砖驻讬专砖讜 讘转诇诪讜讚 讛诪注专讘 注诇 讝讜 讻诇 砖拽驻抓 注诇讬讜 讛讞讜诇讬 砖诇砖讛 讬诪讬诐 诪驻谞讬 砖住转诐 讛讚讘专讬诐 讗讬谉 讗讚诐 诪讞讝讬拽 讞讜诇讬 砖诇 住讻谞讛 讻专讜讘 讛讞诇讬讬诐 注讚 砖谞诪砖讱 讘讜 砖诇砖讛 讬诪讬诐 讛讗 诪讻诇 诪拽讜诐 讗诐 拽驻抓 注诇讬讜 讛讞讜诇讬 讜讛讻讘讬讚 诪讬讚 讻讱 讛讜讗 讛讚讬谉:



诪砖谞讛 诪讬 砖讛讬讛 诪讜砖诇讱 讘讘讜专 讜讗诪专 讻诇 讛砖讜诪注 讗转 拽讜诇讬 讬讻转讜讘 讙讟 诇讗砖转讬 讛专讬 讗诇讜 讬讻转讘讜 讜讬转谞讜 讛讘专讬讗 砖讗诪专 讻转讘讜 讙讟 诇讗砖转讬 专爪讛 诇砖讞拽 讘讛 诪注砖讛 讘讘专讬讗 砖讗诪专 讻转讘讜 讙讟 诇讗砖转讜 讜注诇讛 诇专讗砖 讛讙讙 讜谞驻诇 讜诪转 讗诪专 专讘谉 砖诪注讜谉 讘谉 讙诪诇讬讗诇 讗诪专讜 讞讻诪讬诐 讗诐 诪注爪诪讜 谞驻诇 讛专讬 讝讛 讙讟 讗诐 讛专讜讞 讚讞驻转讜 讗讬谞讜 讙讟 讗诪专 讛专"诐 驻讬' 讗诪专讜 专爪讛 诇砖讞拽 讻讗砖专 诇讗 讬讛讬讛 砖诐 注谞讬谉 讬讜专讛 注诇 讻讜谞转讜 讻诪讜 砖讬住讜驻专 讘讝讛 讛诪注砖讛 讜讛诇讻讛 讻专讘谉 砖诪注讜谉 讘谉 讙诪诇讬讗诇:



讗诪专 讛诪讗讬专讬 诪讬 砖讛讬讛 诪讜砖诇讱 讘讘讜专 讜讗诪专 讻诇 讛砖讜诪注 拽讜诇讜 讬讻转讜讘 讙讟 诇讗砖转讬 讗注"驻 砖诇讗 讗诪专 讜讬转谉 讛专讬 讗诇讜 讬讻转讘讜 讜讬转谞讜 讜驻讬专砖讜 讘讙诪专讗 讗注"驻 砖讗讬谉 诪讻讬专讬谉 讗讜转讜 讗诇讗 砖驻讬专砖 诇讛诐 砖诪讜 讜砖诐 讗砖转讜 讜砖诐 注讬专讜 讜砖诐 注讬专讛 讜讗讬谉 讞讜砖砖讬谉 诇讝讬讜祝 讻讙讜谉 砖诪讗 讗砖讛 讛讬讗 讜讬砖 诇讛 爪专讛 讜诪讻讜讜谞转 诇拽诇拽诇讛 讘讙讟 讝讛 砖讻诇 砖讘砖注转 讛住讻谞讛 讻讙讜谉 讝讜 砖讬砖 诇讞讜砖 砖诪讗 讬诪讜转 讜讗诐 诇讗 注讻砖讜 讗讬诪转讬 讻讜转讘讬谉 讗注"驻 砖讗讬谉 诪讻讬专讬谉 讗讜转讜 砖驻讬专砖 讗诇讗 砖诪"诪 讗诐 讛讜讗 讘讘讜专讜转 讛注诪讜拽讬诐 爪专讬讱 砖讬讻讜谞讜 讗转 讛拽讜诇 讗诐 讛讜讗 拽讜诇 讙诪讜专 讗讜 注专讘讜讘 砖诇 讗讬讝讛 讚诪讬讜谉 讜诪讚讘专讬 讙讚讜诇讬 讛诪讞讘专讬诐 谞专讗讛 砖爪专讬讱 诇讛注诇讜转讜 讗诇讗 砖诪"诪 讗诐 讗讬 讗驻砖专 诇讛诐 讬讻讜讜谞讜 讗转 讛拽讜诇 讘讻诇 讬讻诇转诐 讜诇诪讚谞讜 砖讻诇 砖讗讬谉 砖诐 砖注转 住讻谞讛 讻讙讜谉 砖讛讜讗 讘讗专抓 讗讞专转 讜讗讬谉 诇讜 诪讻讬专讬谉 砖诇注谞讬谉 讝讛 讻砖注转 住讻谞讛 讛讜讗 砖讗诐 诇讗 注讻砖讜 讗讬诪转讬 砖诪讗 转讗专注 住讘讛 讜转注讻讘 讜讻谉 诪注砖讬诐 讘讻诇 讬讜诐:



讜诇注谞讬谉 诪讛 砖讻转讘谞讜 讘讻诇 讛砖讜诪注 讬讻转讜讘 驻讬专砖讜 讘驻专拽 讛诪讚讬专 讚讻讬讜谉 讚讗诪专 讬讻转讜讘 砖诇讬讞讜转讬讛 拽讗 注讘讬讚 讜诪讻讞 砖诇讬讞讜转讜 讛诐 讻讜转讘讬诐 讜讬砖 诇讛拽砖讜转 讘讛 诪诪讛 砖讗诪专讜 讘谞讚专讬诐 讛诪讜讚专 讛谞讗讛 诪讞讘专讜 转讜专诐 诇讜 转专讜诪转讜 讜驻讬专砖讜讛 讘讗讜诪专 讻诇 讛专讜爪讛 诇转专讜诐 讬讘讗 讜讬转专讜诐 砖讗诐 诇讗 讻谉 讛专讬 转专诐 砖诇讗 诪讚注转 讜讗讬 讗诪专转 砖诇讬讞讜转讬讛 注讘讬讚 讛专讬 谞讛谞讛 诪诪谞讜 讗讬谞讜 讻诇讜诐 讚讛转诐 诇讗讜 爪讜讗讛 讚讬讚讬讛 讛讜讗 讗诇讗 砖讛讜讗 讻谞讜转谉 专砖讜转 讻诇讜' 讻诇 讛专讜爪讛 讬注砖讛 讜讚讬讜 讘讻讱 诇注谞讬谉 转讜专诐 砖诇讗 诪讚注转 讚讘讙诇讜讬讬 讚注转讗 住讗讙讬 讻诪讜 砖讗诪专讜 拽讚讜砖讬谉 谞"讘 讘' 讘讻诇讱 讗爪诇 讬驻讜转 砖讗诐 谞诪爪讗讜 讬驻讜转 诪讛谉 转专讜诪转讜 转专讜诪讛 讜拽爪转 讙讚讜诇讬 讛讚讜专讜转 讞讚砖讜 讘讚讬谉 讛砖讜诪注 砖讗诐 砖诪注讜 专讘讬诐 讗讬谞讜 讻讗讜诪专 诇讻诇诐 讻转讜讘讜 讗诇讗 讗诐 砖诪注讜 砖诇砖讛 讗讞讚 讻讜转讘 讜砖谞讬诐 讞讜转诪讬谉 讜讗讬谞讜 爪专讬讱 诪注诪讚 讻诇诐 砖诇讗 讻诇 讛砖讜诪注 诇专讘讜转 讘注讚讬诐 讗诇讗 诇讬转谉 专砖讜转 诇讻诇 砖谞讬诐 诪讛诐 讜讛讚讘专讬诐 谞专讗讬谉:



讛讘专讬讗 砖讗诪专 讻转讘讜 讙讟 诇讗砖转讬 讜诇讗 讗诪专 转谞讜 专爪讛 诇砖讞拽 讘讛 讻诪讜 砖讻转讘谞讜 讜诪注砖讛 讘讘专讬讗 讜讻讜' 驻讬专砖讜 讘讙诪专讗 讞住讜专讬 诪讬讞住专讗 讜讛讻讬 拽转谞讬 讗诐 讛讜讻讬讞 住讜驻讜 注诇 转讞诇转讜 专"诇 砖住讜驻讜 讛讜讻讬讞 砖讘砖注讛 砖讗诪专 讻转讘讜 讛讬讛 讚注转讜 诇讛诪讬转 讗转 注爪诪讜 讗祝 讝讛 讘讛讜诇 讛讜讗 讜讻诇 砖讻转讘讜 讜谞转谞讜 诇讛 讘讞讬讬讜 讜讛专讙 注爪诪讜 诪讬讚 讗讜 讛驻讬诇 注爪诪讜 诇讬诐 讗讜 讛砖诇讬讱 注爪诪讜 诪谉 讛讙讙 讛专讬 讝讛 讙讟 讗讘诇 讗诐 讘讗讜谞住 讻讙讜谉 砖注诇讛 诇讙讙 讜讚讞驻转讜 讛专讜讞 讗讬谞讜 讙讟 讜诪注砖讛 讘讘专讬讗 讜讻讜' 讜讗诐 讛讚讘专 住驻拽 讗诐 讛驻讬诇 注爪诪讜 讗诐 讚讞驻转讜 讛专讜讞 讻转讘讜 讙讚讜诇讬 讛诪讞讘专讬诐 砖讛讜讗 讙讟 注讚 砖讬讜讚注 砖讛专讜讞 讚讞驻转讜 讜讗祝 讘转诇诪讜讚 讛诪注专讘 讗诪专讜讛 讻谉 讗诇讗 砖诪"诪 爪专讬讱 诇驻专砖 讘讚讘专讬讛诐 讚讚讜拽讗 讻砖讛讬讛 讻谉 诇讗诇转专 讜诇砖讜谉 转诇诪讜讚 讛诪注专讘 讘讝讛 住驻拽 诪注爪诪讜 谞驻诇 住驻拽 讛专讜讞 讚讞驻转讜 谞砖诪注讬谞讛 诪谉 讛讚讗 讗诐 注诇 讗转专 谞驻诇 讛专讬 讝讛 讙讟 讗诐 诇讗讞专 讝诪谉 谞驻诇 讗讬谞讜 讙讟 讜注诇 讗转专 诇讗讜 住驻拽 讛讜讗 讛讚讗 讗诪专讛 住驻拽 诪注爪诪讜 谞驻诇 住驻拽 讛专讜讞 讚讞驻转讜 讛专讬 讝讛 讙讟:



讝讛讜 讘讬讗讜专 讛诪砖谞讛 讜讻诇讛 注诇 讛讚专讱 砖讘讬讗专谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚

讛讙讬注讜 诇注讜谞转 谞讚专讬诐 谞讚专讬讛谉 谞讚专 讜讛拽讚砖谉 讛拽讚砖 讜讻谞讙讚谉 讘拽讟谞讛 讞讜诇爪转 驻讬' 注讜谞转 谞讚专讬诐 讛讬讗 砖谞讛 讗讞转 诇驻谞讬 讙讚诇转谉 讚讛讬讬谞讜 讻诇 砖谞转 讬"讘 诇谞拽讘讛 讜讻诇 砖谞转 讬"讙 诇讝讻专 讻讚转谞谉 讘谞讚讛 砖谞讚专讬讛谉 谞讘讚拽讬谉 讗诐 讬讜讚注讬谉 诇砖诐 诪讬 谞讚专讜 讜诇砖诐 诪讬 讛拽讚讬砖讜 谞讚专讬讛谉 谞讚专 讜讛拽讚砖谉 讛拽讚砖 讜讛讻讗 讘讝讻专讬诐 诪讬讬专讬 讚讻诇 讙' 诪讚讜转 讘拽讟谞讬诐 诪讬讬专讬 讜讗诪专讬' 讘讛讜 讜讻谞讙讚谉 讘拽讟谞讛 讜讛讻讬 谞诪讬 讘拽讟谞讬诐 诪讬讬专讬 讚注讜谞转 谞讚专讬诐 讚讬讚讛讜 讘谞讬 讬"讘 砖谞讛 讜讬讜诐 讗' 讻诇 砖谞转 讬"讙 谞讚专讬讛谉 谞讘讚拽讬谉 讜讻谞讙讚谉 讘拽讟谞讛 讻砖讛讬讗 讘转 讬"讘 砖谞讬诐 讜讬讜诐 讗' 讛讬讗 讗砖讛 讙诪讜专讛 讜讞讜诇爪转 注讬讬谉 讘注专讱 谞"讜 讘住"讛 讜诇诪讻讜专 讘谞讻住讬 讗讘讬讜 讚讛讬讬谞讜 讛拽专拽注讜转 讻拽讟谉 讞砖讬讘 注讚 砖讬讛讗 讘谉 讻':



诪转谞讬' 拽讟谞讛 砖讗诪专讛 讛转拽讘诇 诇讬 讙讬讟讬 讗讬谞讜 讙讟 注讚 砖讬讙讬注 讙讟 诇讬讚讛 讗诐 讗讬谉 诇讛 讗讘 诇讬讚讛 诪诪砖 讜讗诐 讬砖 诇讛 讗讘 诇讬讚 讗讘讬讛 讻讚驻专砖讬' 诇注讬诇 砖讗讬谉 讬讚 诇拽讟谞讛 诇拽讘诇 讙讬讟讛 讘讞讬讬 讗讘讬讛 讘诇讗 专砖讜转讜:



讛讗讜诪专 转谉 讙讟 讝讛 诇讗砖转讬 讘诪拽讜诐 驻诇讜谞讬 讜谞转谞讜 诇讛 讘诪拽讜诐 讗讞专 驻住讜诇 驻讬' 讚讛讜讬 拽驻讬讚讗 讻讬 讛讜讗 讞驻抓 诇讘讝讜转讛 讘讗讜转讜 诪拽讜诐 讜讻讬讜谉 砖砖讬谞讛 讚注转讜 讘讟诇 砖诇讬讞讜转讜. 讛专讬 讛讬讗 讘诪拽讜诐 驻诇讜谞讬 讜谞转谞讜 诇讛 讘诪拽讜诐 讗讞专 讻砖专 驻讬' 讚诇讗 讛讜讬 拽驻讬讚讗 讗诇讗 诪专讗讛 诪拽讜诐 讛讜讗 诇讜:



讛讗砖讛 砖讗诪专讛 讛转拽讘诇 诇讬 讙讬讟讬 讘诪拽讜诐 驻诇讜谞讬 讜拽讘诇讜 诇讛 讘诪拽讜诐 讗讞专 驻住讜诇 驻讬' 讚讛讜讬 拽驻讬讚讗 砖诇讗 专爪转 诇讛转讘讝讜转 讻"讗 讘讗讜转讜 诪拽讜诐 讜讻讬讜谉 砖砖讬谞讛 注诇 讚注转讛 讘讟诇讛 砖诇讬讞讜转讜 讜专' 讗诇注讝专 诪讻砖讬专:



讜专' 讗诇注讝专 诪"砖 专讬砖讗 讚诇讗 驻诇讬讙讬 讜诪"砖 住讬驻讗 讚驻诇讬讙讬 讗讬砖 讚诪讚注转讜 讛讜讗 讚诪讙专砖 讛讜讬 拽驻讬讚讗 讗讘诇 讗砖讛 讚讘讬谉 诪讚注转讛 讘讬谉 讘注诇 讻专讞讛 诪讬讙专砖讛 诪专讗讛 诪拽讜诐 讛讬讗 诇讜 讜讛诇讻讛 讻转"拽 讚讬讞讬讚 讜专讘讬诐 讛诇讻讛 讻专讘讬诐 讜转讜 讚诪讬诇转讗 讚专' 讗诇注讝专 讗讬转讜拽诪讛 讘砖讬讟讛 讘驻' 讙讟 驻砖讜讟:



讛讘讗 诇讬 讙讬讟讬 诪诪拽讜诐 驻诇讜谞讬 讜讛讘讬讗讜 诇讛 诪诪拽讜诐 讗讞专 讻砖专 驻讬' 讚砖诇讬讞讜转 诇讛讜诇讻讛 讘注诇 拽注讘讬讚 诇讬讛 讜诇讗 讗砖讛 讜讛讬诇讻讱 讗注"讙 讚拽讗诪专讛 讗讬谉 讘讻讱 讻诇讜诐 砖讗讬谉 讝讛 砖诇讬讞讜转讛 讗诇讗 砖诇讬讞讜转 讛讘注诇:



讛讘讗 诇讬 讙讬讟讬 讗讜讻诇转 讘转专讜诪讛 注讚 砖讬讙讬注 讙讟 诇讬讚讛. 驻讬' 砖诇讗 注砖讗转讜 砖诇讬讞 诇拽讘诇讛 砖转讛讗 诪转讙专砖转 讘拽讘诇转讜 讗诇讗 讛讝诪谞讛 讘注诇诪讗 注砖转讛. 诇讱 讘诪拽讜诐 驻诇讜谞讬 讜讗诐 讘注诇讬 专讜爪讛 诇砖诇讜讞 诇讬 讙讬讟讬 讛讘讬讗讜讛讜 诇讬 讛转拽讘诇 诇讬 讙讬讟讬 讗住讜专讛 诇讗讻讜诇 讘转专讜诪讛 诪讬讚. 驻讬' 讚砖诪讗 诪砖注讛 砖讬爪讗 驻讙注 讘讘注诇讛 讜谞转谞讜 诇讜 讜讛讬讗 诪转讙专砖转 讘拽讘诇转讜. 讛转拽讘诇 诇讬 讙讬讟讬 讘诪拽讜诐 驻诇讜谞讬 讗讜讻诇转 讘转专讜诪讛 注讚 砖讬讙讬注 诇讗讜转讜 诪拽讜诐. 驻讬' 讚讻讬讜谉 讚拽讘注讛 诇讜 诪拽讜诐 拽驻讬讚讗 讛讜讬 讜讗诐 讬拽讘诇谞讜 讘诪拽讜诐 讗讞专 诇讗 讛讜讬 讙讬讟讗 讛讬诇讻讱 讗讜讻诇转 讘转专讜诪讛 注讚 砖讬讙讬注 砖诇讬讞 诇讗讜转讜 诪拽讜诐 讜专' 讗诇注讝专 讗讜住专 讜专' 讗诇注讝专 诇讟注诪讬讛 讚讗诪专 诪专讗讛 诪拽讜诐 讛讬讗 诇讜 讜讗诐 拽讘诇讜 诇讛 讘诪拽讜诐 讗讞专 讻砖专 讛诇讻讱 讬砖 诇讞讜砖 砖诪讗 驻讙注 讘讘注诇 讜拽讘诇讜 诇讛:



诪转谞讬' 讛讗讜诪专 讻转讘讜 讙讟 讜转谞讜 诇讗砖转讬 讙专砖讜讛 讻转讘讜 讗讙专转 讜转谞讜 诇讛 讛专讬 讗诇讜 讬讻转讘讜 讜讬转谞讜 驻讬' 砖讻诇 讗诇讜 诇砖讜谉 讙讬专讜砖讬谉 讛谉 讜谞讛讙讜 讛注讜诇诐 诇拽专讜讗 诇讙讟 讗讙专转 诪驻谞讬 砖讻转讜讘 讘讜 讜讗讙专转 砖讘讜拽讬诐 讜讛诇讱 讗讞专 诇砖讜谉 讘谞讬 讗讚诐 驻讟专讜讛 驻专谞住讜讛 注砖讜 诇讛 讻谞讬诪讜住 注砖讜 诇讛 讻专讗讜讬 诇讗 讗诪专 讻诇讜诐. 驻讬' 讗注"驻 砖讻转讜讘 讘讙讟 讙讟 驻讟讜专讬谉 讬"诇 诇砖讜谉 驻讟讜专 讞讜讘 讛讜讗 诇讛拽诇 诪注诇讬讛 讞讜讘讜 砖讞讬讬讘转. 驻专谞住讜讛 谞诪讬 讬"诇 诇砖讜谉 驻专谞住讛 砖诇 诪讝讜谉 讜讻诪讜 讛讜讗. 讙诐 讻谞讬诪讜住 讜讻专讗讜讬 讬"诇 讻讞拽 讛谞砖讬诐 讜讻专讗讜讬 诇讛诐 诪诪讝讜谞讜转 讜讻住讜转:



转"专 砖诇讞讜讛 砖讘拽讜讛 转专讻讜讛 讛专讬 讗诇讜 讬讻转讘讜 讜讬转谞讜 驻讟专讜讛 驻专谞住讜讛 注砖讜 诇讛 讻谞讬诪讜住 注砖讜 诇讛 讻专讗讜讬 诇讗 讗诪专 讻诇讜诐 讘专讗砖讜谞讛 讛讬讜 讗讜诪专讬诐 讛讬讜爪讗 讘拽讜诇讗专 讜讗诪专 讻转讘讜 讙讟 诇讗砖转讬 讛专讬 讗诇讜 讬讻转讘讜 讜讬转谞讜 驻讬' 诇拽诪谉 转谞谉 讛讘专讬讗 砖讗诪专 讻转讘讜 讙讟 诇讗砖转讬 专爪讛 诇砖讞拽 讘讛 诪驻谞讬 砖诇讗 讗诪专 讻转讘讜 讜转谞讜 讗讘诇 讛讬讜爪讗 讘拽讜诇讗专 诇讬讛专讙 讜讗诪专 讻转讘讜 诪转讜讱 砖讛讜讗 讘讛讜诇 注诇 诪讬转转讜 诇讗 讛住驻讬拽 诇讙诪讜专 讻诇 讚讘专讬讜 讜讗谞谉 住讛讚讬 讚讻转讘讜 讜转谞讜 专爪讛 诇讜诪专 讗诇讗 诪转讜讱 驻讞讚讜 谞拽爪专讛 诇砖讜谞讜 讜讚讜拽讗 讛讬讜爪讗 讘拽讜诇专 讗讘诇 讗讬谞讬砖 讗讞专讬谞讗 诇讗 注讚 砖讬讗诪专 讻转讘讜 讜转谞讜 讞讝专讜 诇讜诪专 讗祝 讛诪驻专砖 讘住驻讬谞讛 (讘驻讬诇讙讜住) 诇讬诇讱 诇讗专抓 专讞讜拽讛 讜讛讬讜爪讗 讘砖讬讬专讗 诇讬诇讱 讘诪讚讘专 讙诐 讗诇讛 讘讛讜诇讬诐 讛诐 讜讗讬谞谉 讬讻讜诇讬谉 诇讙诪讜专 讻诇 讚讘专讬讛诐 讜讘讻转讘讜 讘诇讘讚 砖讗诪专讜 讛专讬 讗诇讜 讬讻转讘讜 讜讬转谞讜 专' 砖诪注讜谉 砖讝讜专讬 讗讜诪专 讗祝 讛诪住讜讻谉 驻讬' 讗祝 讛讞讜诇讛 讙诐 讛讜讗 讟专讜讚 讘讞诇讬讜 讜拽砖讛 诇讜 诇讛专讘讜转 讚讘专讬诐 讜讗谞谉 住讛讚讬 讻砖讗诪专 讻转讘讜 讙诐 转谞讜 专爪讛 诇讜诪专 讗诇讗 诪讞诪转 讞诇讬讜 谞拽爪专讛 诇砖讜谞讜 讜讛专讬 讗诇讜 讬讻转讘讜 讜讬转谞讜 讜讛诇讻转讗 讻专' 砖诪注讜谉 砖讝讜专讬 讚讗诪专讬谞谉 讘讛拽讜诪抓 讘转专讗 讛诇讻讛 讻专' 砖诪注讜谉 砖讝讜专讬 讘诪住讜讻谉 讜讘转专讜诪转 诪注砖专 砖诇 讚诪讗讬. 讙谞讬讘讗 讬讜爪讗 讘拽讜诇专 讛讜讛 讻讬 拽谞驻讬拽 讗诪专 诇讛讜 [讛讘讜] 讚' 诪讗讛 讝讜讝讬 诇专讘讬 讗讘讬谞讗 诪讞诪专讗 讚谞讛专 驻拽讜讚 讗"专 讝讬专讗 讚专讗 专' 讗讘讬谞讗 诇住诇转讬讛 讜诇讬讝讬诇 诇讙讘讬讛 讚专讘 讛讜谞讗 专讘讬讛 驻讬' 讬砖讬诐 诪讝讜谞讜转讬讜 讘住诇讜 讜讬诇讱 讗爪诇 专讘 讛讜谞讗 专讘讜 讜讛讜讗 讬拽讬讬诐 诪转谞转讜 讗注"驻 砖讛讬转讛 讘讚讘讜专 讘注诇诪讗 讘诇讗 拽谞讬谉 讚讗诪专 专讘 讛讜谞讗 讙讬讟讜 讻诪转谞转讜 诪讛 诪转谞转讜 讗诐 注诪讚 讞讜讝专 讗祝 讙讬讟讜 讗诐 注诪讚 讞讜讝专 驻讬' 砖讻讬讘 诪专注 砖谞转谉 讙讟 诇讗砖转讜 住转诐 讗注"驻 砖诇讗 讗诪专 讗诐 诪转讬 讗诐 讛讘专讬讗 讜注诪讚 诪讞诇讬讜 讞讜讝专 讘讜 讜讙讬讟讜 讘讟诇 讚讗谞谉 住讛讚讬 讚诇讗 讬讛讘 诇讛 讙讬讟讗 讗诇讗 诪讞诪转 驻讞讚 诪讬转讛 讜砖诇讗 转讛讗 讝拽讜拽讛 诇讬讘诐 讻讚讗诪专讬' 讘诪转谞转讜 砖讗诐 注诪讚 讞讜讝专 讘讜 讛讻讬 谞诪讬 讗诪专讬' 讘讙讬讟讜:





诪讛专砖"讗 - 讞讬讚讜砖讬 讛诇讻讜转

转讚"讛 讙讬讟讗 诇讗 讻讜' 讻讚讗诪专讬谞谉 讘驻专拽 讘' 讗"谞 诪讘讘诇 讜注讚 诪转讗 诪讞住讬讗 讛讜讬 讛讻诇 砖诇讬讞 诇拽讘诇讛 讻讜' 注讻"诇 讘驻砖讬讟讜转 讛讜讛 诪爪讬 诇砖谞讜讬讬 讛讻讗 讻讚讘注讬 诇诪讬诪专 讘住驻"讘 讘讗讜诪专 诇讛 诇讗 转转讙专砖讬 讘讜 讗诇讗 讘驻谞讬 讘讬转 讚讬谉 驻诇讜谞讬 讜讛转诐 讗讚讞讬 诇讬讛 讛讱 讗讜拽诪转讗 诪砖讜诐 讚诇讗 讛讜讛 爪专讬讻讛 诇诪讬诪专 讘驻谞讬 谞讻转讘 讜讘驻谞讬 谞讞转诐 讗讘诇 讛讻讗 诪爪讬 拽讗讬 讛讗讬 砖讬谞讜讬讬讗 讘讗讜诪专 诇讗 转转讙专砖 讘讜 讗诇讗 讘讘讬转 讚讬谉 砖诇 诪转讗 诪讞住讬讗 讜拽讜砖讟讗 讛讜讗 讚诇讗 讘注讬 诇诪讬诪专 讘驻谞讬 谞讻转讘 讜讘驻谞讬 谞讞转诐 讜讚讜"拽:


讘讚"讛 讛讗 讜讛讗 专讘谞谉 讻讜' 讚诇讗 诪砖诪注 讻诇诇 讚驻诇讬讙 专讘 讬讜住祝 讗住讜讙讬讗 讚诇注讬诇 讻讜' 注讻"诇 专"诇 讚诇驻讬 讛住讜讙讬讗 讚转诇诪讜讚讗 诪砖诪注 讚诇讗 讘讗 专讘 讬讜住祝 诇讞讚砖 讘转专讜爪讜 讗诇讗 讚讛讱 谞诪讬 讚诪讜拽诪转 诇讛 讻专"讗 讗转讬讗 谞诪讬 讻专讘谞谉 讜讘砖诇 讞讘专讜 讗讘诇 讘讛讱 讚诪讜拽诪讗 诇讛 诇注讬诇 讻专讘谞谉 诇讗 驻诇讬讙 专讘 讬讜住祝 讜住讘专 谞诪讬 诇专讘谞谉 讚讛讜讬 拽驻讬讚讗 讘注讬专讜讘 砖诇讜 讻诪讜 讘讗砖讛 讻讚讗讜拽诪讗 诇注讬诇 讜诇讗 谞讬讞讗 诇讛讜 诇拽讬讬诐 驻专砖"讬 讜诇注讬诇 专讘讛 谞诪讬 讚诪讜拽讬 诇讛讜 讛讗 讻专"讗 讛讗 讻专讘谞谉 讛讬讬谞讜 讻讜诇讛讜 讘砖诇 讞讘讬专讜 讜讛砖转讗 砖驻讬专 讘讗 诇讞讚砖 专讘 讬讜住祝 讘转讬专讜爪讜 讻讗谉 讘砖诇讜 讚讛讱 讚诪讜拽诪讗 诇讛 谞诪讬 讻专"讗 讗转讬讗 讻专讘谞谉 讜讘砖诇讜 讚讝讛 讜讚讗讬 讗讬谉 住讘专讗 诇讜诪专 讚讬住讘讜专 专"讗 讘砖诇 讞讘讬专讜 讗讬谉 拽驻讬讚讗 讚讛讗 诪讜讚讛 专"讗 讘讘注诇 讚讛讜讬 拽驻讬讚讗 讻诪"砖 诇拽诪谉 讜讚讜"拽:


讘讗"讚 讜讻谉 讘驻专拽 讛砖诇讬讞 讛讘讗 诇讬 诪谉 讛讞诇讜谉 讻讜' 讚拽驻讬讚讗 讛讜讬 注讻"诇 讻爪"诇 拽爪转 拽砖讛 诪讛讱 诪转谞讬转讬谉 讛"诇 诇讚讞讜讬讬 驻专砖"讬 讚讘砖诇讜 讗驻讬诇讜 诇专讘谞谉 诇讗 讛讜讬 拽驻讬讚讗 诇专讘 讬讜住祝 转拽砖讬 诇讬讛 诇专讘 讬讜住祝 讚讗"讻 讛讱 诪转谞讬转讬谉 讚诪注讬诇讛 讚住"诇 讘讛讚讬讗 讚讘砖诇讜 讛讜讬 拽驻讬讚讗 讚诇讗 讻诪讗谉 讜讚讜"拽:





专砖"砖

讙诪专讗 诇"爪 讚讗"诇 讝讬诇 诇诪讝专讞 讚讗讬转讬讛 讘诪讝专讞 讻讜'. 诇讻讗讜专讛 讘讻讝讛 讗祝 诇专讘谞谉 讻砖专 讗诐 拽讘诇讛讜 讘诪注专讘 讻诪讜 讛专讬 讛讬讗 讘诪拽讜诐 驻诇讜谞讬 讚诪转谞讬转讬谉. 讜讗"讻 讘讝讛 讛讜讛 驻诇讜讙转讗 讞讚砖讛 讗诐 讞讬讬砖讬谞谉 诇诪讬讙住 讙讗讬住 讜诇讗 讘讗专讜讛讜 讛驻讜住拽讬诐. 讜讻谉 诪诇讬砖谞讗 讚诪转谞讬转讬谉 诪砖诪注 讚诇"驻 专拽 讘驻诇讜讙转讗 专讗砖讜谞讛 讜讗讝诇讬 诇砖讬讟转讬讬讛讜. 讜讙讬' 讛专"谉 讛讬讗 诇"爪 讚讗讬转讬讛 诇讘注诇 讘诪讝专讞 讜讗"诇 讝讬诇 讘诪讝专讞 讜讻"讛 讘转讜讬"讟 讜讛讬讗 谞讻讜谞讛. 讗讘诇 诪"诪 诪砖诪注 讚讙诐 专讘谞谉 诇"驻 注诇 讞砖砖讗 讝讜 讜谞"诪 讘讗诪专讛 讛转拽讘诇 住转诐 讜讙"讝 诇讗 讘讗专讜 讛驻讜住拽讬':



砖诐 讚诇诪讗 讻讜' 诪讬讙住 讙讗讬住. 诇专"讞 诇注讬诇 (住讙 讘) 讛诪"诇 讞砖砖讛 讛讬讜转专 拽专讜讘讛 讚讬诇诪讗 砖讜讬讗 讛讘注诇 砖诇讬讞 诇讛讜诇讻讛. 讜讻谉 讗驻讬' 诇专讘 诇诇讬砖谞讗 讚讘讝讬讜谉 讛讬讻讗 讚诇讗 拽驻讬讚 讻驻讬 砖讻' 讛转讜住' 砖诐:



专砖"讬 讚"讛 讚讛讗 诪专讗讛 诪拽讜诐. 讚讗"专 讗诇注讝专. 讻爪"诇 讘诇"讬:



专砖"讬 讚"讛 讛讗 讜讛讗 专讘谞谉. 讚讛转诐 谞讬讞讗 诇讛 讻讜'. 讻爪"诇 讜讻"讛 讘转讜住':



转讚"讛 讙讬讟讗. 讜讛讗 诇讗 讞讝专讛 砖诇讬讞讜转 讻讜'. 注讬' 诇注讬诇 (住讙 讘 讜砖诐):



转讚"讛 讛讗. 讜诇讻讱 谞诇"驻 讻讜' 讗讘诇 讘砖诇 讞讘讬专讜 讻讜'. 谞专讗讛 讚诇驻"讝 拽讜砖讬讬转 讗讘讬讬 诪诪讙讚诇 讜砖讜讘讱 诪讗讬 砖诇讜 讜砖"讞 讗讬讻讗. 讛讬讬谞讜 讚讙诐 讘砖诇讜 讗讬谉 拽驻讬讚讗 讜诪拽砖讛 讙诐 诇专讘讛 讜讚讜讞拽:



讘讗"讚 讜讻谉 讘驻' 讛砖诇讬讞 讛讘讗 讻讜'. 讻爪"诇:



讙诪' 专"谞 讚讘讘诇讗讛 讛讜讗 讚讬讬拽 讻讜'. 讻爪"诇 讘诇"讜 讜讻"讛 讘专"谉 讜注驻专砖"讬 讜驻讬' 诇驻讬专讜砖讜 讚砖专砖 驻讟专 诇讗 诪爪讬谞讜 讘诪拽专讗 讘讘谞讬谉 讛讻讘讚. 讜诇讻谉 讗诐 讗诪专 讘讘谞讬谉 讝讛 讜讚讗讬 讻讜讜谉 诇诇砖讜谉 讗专诪讬 讚诪砖诪砖讬谉 讘讜 诇注谞讬谉 讙讟 诪讬讛讜 拽"拽 讚讛讗 讙诐 讘讗"讬 讛讬讜 诪砖诪砖讬谉 讘讜 讘谞讜住讞 讛讙讟 讻讚诇拽诪谉 (驻讛 讘) 讘诪砖谞讛. 讜讛"谞 诪讝讛 专讗讬讛 诇住驻专讬诐 讚诇"讙 砖诐 讘诪砖谞讛 讙讟 驻讟讜专讬谉 讛讘讬讗讜 讛转讜住' 砖诐 讜讻谉 讛专讬"祝 讜讛专讗"砖 诇"讙 砖诐 讘诪砖谞讛. 讜讗讜诇讬 讬"诇 讚专"讬 砖谞讛 讻谉 诇转诇诪讬讚讬讜 砖诪讘讘诇 讜讻诪砖"讻 讛转讜住' 诇拽诪谉 (驻讚 讘):



专砖"讬 讚"讛 讻转讘讜 讗讬讙专转. 讙诐 讝讛 诇砖讜谉 讙讟. 讻"讛 讘专砖"讬 砖讘讗诇驻住讬:



专砖"讬 讚"讛 讛诪住讜讻谉. 讞讜诇讛. 讛转讜讬"讟 讙诪讙诐 讘讝讛 注"砖. 讜讘讬专讜砖诇诪讬 讛讘讬讗讜 讛专讗"砖 讗讬转讗 转谞讬 讗祝 讛讞讜诇讛 讜讻"诪 诪诪砖谞讛 讚诇拽诪谉 讛讘专讬讗 砖讗诪专 讻讜' 诪砖诪注 讚讜拽讗 讘专讬讗:





讛讙讛讜转 讬注讘"抓

讙诪' 转谞讗 讚讬讚谉 讚讘专 讗专抓 讬砖专讗诇 讜讻讜'. 谞状讘 谞"诇 砖讗讬谉 讛讻讜谞讛 诇讜诪专 砖讘讗"讬 诇讗 讛讬讜 诪讚拽讚拽讬谉 讘诇砖讜谉 注讘专讬转 讻专讗讜讬 讻诪讜 讘谞讬 讘讘诇 讚讜讚讗讬 讗驻讻讗 诪砖诪注. 讗诇讗 讛讻讬 讛讜讗 讚拽讗诪专 专"谉 讚讘讘诇讗讛 讛讜讗 (诇讗 讚讬讬拽 诇讬砖谞讗) 诪砖讜诐 讛讻讬 讚讬讬拽 讘讬谉 驻讬讟专讜讛 讚讚讬讬拽 诇讛 讘讞讬专讬状拽 诪讜砖讱 讬讜"讚 诇驻讟专讜讛 讘诇讗 讬讜"讚 讻讚讬 诇讛讘讚讬诇诐. 讗讘诇 讘专 讗"讬 讚讬讬拽 诇讬砖谞讗 讟驻讬 诇讗 讚讬讬拽 讘讬谉 驻讬讟专讜讛 诇驻讟专讜讛讜 讚讘讬谉 讘讬讜状讚 讘讬谉 讘诇讗 讬讜"讚 诪砖讻讞转 诇讛 讚诇讗 讗诪专 讻诇讜诐 讚讻讬 讗诪专 驻讟专讜讛 讘讚讙砖 诇砖讜谉 注讘专 讛讜讗 诪讛讻讘讚 讜讻讬 讗诪专 诪讛拽诇 驻职讟指专讜旨讛指 谞诪讬 诇讗 讗诪专 诪讬讚讬 讚讛讗 谞诪讬 诇砖讜谉 注讘专 讜讻讬 讗诪专 讘诇砖讜谉 爪讜讜讬 诪讛拽诇 讘讞讬专"拽 驻执讟职专讜旨讛指(讻诪讜 讜拽讘讜专讛 讚讗讬讝讘诇) 讜讚讗讬 诪讛谞讬 讜讻谉 讘爪讜讜讬. 诪讛讻讘讚 驻址讟职专讜旨讛指 讘诪砖拽诇 驻址拽值讚讜旨讛指 驻址拽职讚讜旨讛指:





讞讬讚讜砖讬 讞转"住

讘专讗砖讜谞讛 讛讬讜 讗讜诪专讬诐 讛讬讜爪讗 讘拽讜诇专. 驻讬专砖"讬 诇讬讛专讙 诇诪诇讻讜转. 讜讘讬专讜砖诇诪讬 讗讬转讗 讘讛讚讬讗 讗驻讬' 诪讞诪转 诪诪讜谉 讜讛讟注诐 讚讛专讬 讛讜讛 讻转讜讗 诪讻诪专 讜诪砖讜诐 讛讻讬 诪住讜专 讗驻讬诇讜 注诇 注住拽讬 诪诪讜谉 讚诪讜 诪讜转专 诪砖讜诐 讚诪驻讬诇讜 讻转讜讗 诪讻诪专. 讜谞"诇 讙诐 专砖"讬 诇讗 驻讬' 讻谉 讗诇讗 诇讘专讗砖讜谞讛 讟专诐 讗诪专讜 讛诪驻专砖 讜讬讜爪讗 讘砖讬讬专讗 讗讝 诇讗 讛拽讬诇讜 讗诇讗 讘讬讜爪讗 诇讬讛专讙 讗讘诇 诪砖讞讝专讜 讜讗诪专讜 讛诪驻专砖 诪讻"砖 讛讬讜爪讗 讘拽讜诇专 诪讞诪转 诪诪讜谉. 讜谞"诇 诇注谞讬谉 讙讟 讛讜讛 讛诪讗讘讚 注爪诪讜 诇讚注转 拽"讜 诪讗诇讜 讚诪转谞讬' 讚讛谞讛讜 讻讜诇讬' 讗驻砖专 砖讗讬谞讜 诪讬讗砖 注爪诪讜 诇讙诪专讬 讜讗驻讬' 讞专讘 讞讚讛 诪讜谞讞转 讗讬谞讜 诪转讬讗砖 诪专讞诪讬诐 砖诪讬诐 讗驻"讛 讗诪专讜 讞讻诪讬诐 讚注转讜 砖谞转讘诇讘诇 讜诇讗 住讬讬诐 讚讘专讬讜 诇讜诪专 转谞讜 讻砖"讻 诪讗讘讚 注爪诪讜 砖讛住讻讬诐 讜讛讞诇讬讟 讚注转讜 诇诪讬转讛 讜诇讗 讗爪讟专讬讱 诪转谞讬' 讚诇拽诪谉 讗诇讗 诇讗砖诪讜注讬谞谉 讚讛讜讻讬讞 住讜驻讜 注诇 转讞讬诇转讜 讗诪专讬谞谉. 讜讝讛 驻砖讜讟 诇驻注"讚 讗讘诇 讛讗 拽诪讘注讬' 诇讬 诇注谞讬谉 讚讘专讬 砖讻"诪 讜诪转谞转讜 讻讻转讜讘讬诐 讜讻诪住讜专讬谉 讗讬 谞讬诪讗 讙诐 讛讜讗 讘讻诇诇 讚讘专讬 专"讛 诪转谞转讜 讻讙讟讜 讗讜 谞讬诪讗 讛讗 讟注诪讗 诪砖讜诐 砖诇讗 转讬讟专祝 讚注转讜 讜讛讻讗 转讬讟专祝 讜转讬讟专祝 讜诇讗 讬讗讘讚 注爪诪讜 讜诪讛讬讻讬 转讬转讬 诇注砖讜转 转拽谞讛 诇诪讗讘讚讬谉 注爪诪谉 诇讚注转. 讜讛讗 讚讗讞讬转讜驻诇 讘诪住' 讘"讘 拽诪"讝 注"讗 讚诪讬讬转讬 专"谉 讘砖诪注转讬谉 讛讬讬谞讜 诇讛住"讚 讚讛转诐 讚诪转谞转 砖讻"诪 讚讗讜专讬讬转讗 讗讘诇 诇诪住拽谞讗 讚讛讜讗 诪讚专讘谞谉 诪砖讜诐 砖诇讗 转讬讟专祝 讚注转讜 诇讗 讬诇驻讬谞谉 诪讗讞讬转讜驻诇 讜讛转诐 诇讗 讘讞讬诇讜拽 谞讻住讬讜 注诇 驻讬讜 讘诇讬 拽谞讬谉 诪讬讬专讬 讗诇讗 砖讛拽谞讛 诇讻诇 讗' 讻讚讬谞讜 讜爪"注 诇讚讬谞讗:


专"砖 砖讝讜专讬 讗讜诪专 讗祝 讛诪住讜讻谉. 讘诪住' 讘"讘 拽诪"讜 注"讘 住"诇 诇专"谞 讚诪专"砖 砖讝讜专讬 讜诪讞诇讜拽转讜 讬诇驻讬谞谉 讚讗讝诇讬谞谉 讘转专 讗讜诪讚谞讗 讜讛"讛 讘诪转谞转 砖讻"诪 讜专讘 砖砖转 驻诇讬讙 讜住讘讬专讗 诇讬' 讛讻讗 诇讗讜 诪砖讜诐 讗讜诪讚谞讗 讗诇讗 诪砖讜诐 讚讗诪专 讻转讘讜. 驻讬专讜砖 讚讻' 转讜住' 讘拽讚讜砖讬谉 诪"讟 注"讘 讚讗讬讻讗 讚讘专讬' 讚讘注讬' 转谞讗讬 讻驻讜诇 讜讗驻讬' 诪讻诇诇 讛谉 诇讗 谞砖诪注 诇讗讜 讜诪讻诇诇 诇讗讜 诇讗 谞砖诪注 讛谉. 讜讬砖 讚讘专讬诐 讚讘讚讘讜专 讘注诇诪讗 住讙讬 讚讛讜讛 讙讬诇讜讬 讚注转. 讜讬砖 讚讘专讬诐 讗驻讬' 讚讬讘讜专讗 诇讗 讘注讬' 讗诇讗 讗讝诇讬谞谉 讘转专 讗讜诪讚谞讗 注"砖 讜住"诇 诇专讘 砖砖转 讚讛讻讗 诇讗讜 诪讟注诐 讗讜诪讚谞讗 讗诇讗 讚讗讬讻讗 讚讬讘讜专 讚讗诪专 讻转讘讜 讜讛讜讛 讙讬诇讜讬 讚注转 砖专讜爪讛 诇讬转谉 讙讟 讜讛讗 讘讚讘专讬 诇讗 诪讛谞讬 诪砖讜诐 讚讗讬讻讗 讛讜讻讞讛 讘讛讬驻讜讱 诇诪讛 讙讗讬讝 讚讬讘讜专讬' 讜诇讗 住讬讬诐 转谞讜 讗讘诇 讚' 讗诇讜 讚诪砖谞转讬谞讜 讗讬谉 诇谞讜 讛讜讻讞讛 诇讛讬驻讜讱 讻讬 讟专讜讚讬诐 讘谞住讬注转诐 讜拽讬爪专讜 讚讘专讬讛诐 讜诪诪讬诇讗 讛"诇 讙讬诇讜讬 讚注转 讜诇讗 诪砖讜诐 讗讜诪讚谞讗 讻诇诇. 讜专"谞 讛转诐 住"诇 讚讻转讘讜 诇讗讜 讛转讞诇转 讚讬讘讜专 讚转谞讜 讛讜讗 讜诇讬讻讗 诪砖讜诐 讙讬诇讜讬 讚注转 讚谞讬诪讗 专爪讛 诇砖讞拽 讘讛 讜讘讚' 讚诪转谞讬' 讗讜诪讚谞讗 讛讜讗 讚讻讬讜谉 讚讛诪讜转 诪讜讻谉 诇驻谞讬讛诐 讗讬谉 讗讚诐 诪砖讞拽 讘砖注转 诪讬转讛 讜注讬讬谉 诇砖讜谉 专"谉 讚砖诪注转讬谉 讜专砖讘"诐 讚讘"讘 砖诐 讜诇专"谞 讻诇 住驻讬拽讗 讚诪转讬诇讚 诪讘讟诇讬谉 讛讗讜诪讚谞讗 讻诪"砖 讛专讗"砖 驻' 诪讬 砖诪转 住讬诪谉 讻"讗 注"砖. 讜注讬' 讘"砖 住讬诪谉 拽诪"讗 住"拽 讻"讚 注"砖. 讜注讬讬谉 诇拽诪谉 驻"讗 注"讗 讗讬 拽讜专讬谉 诇讻转讬讘讛 谞转讬谞讛. 讜谞专讗讛 讚专"讛 讚讗诪专 讙讟讜 讻诪转谞转讜 讛"讝 讘讗 诇诇诪讜讚 讜谞诪爪讗 诇诪讚 讚住"诇 讻专"谞 讛转诐 诇讙讘讬' 专讘 砖砖转 讚讬诇驻讬谞谉 诪转谞转 砖"诪 诪讙讟讜 讻讬 讛讬讻讬 讚讗讝诇讬谞谉 讘转专 讗讜诪讚谞讗 讘讙讟讜 讛"讛 讘诪转谞转 砖讻"诪 讚讻讻讜转讘讬谉 讜诪住讜专讬谉. 讜讛讚专 讬诇讬祝 讙讬讟讜 诪诪转谞转讜 讚讗诐 注诪讚 讞讜讝专 讜讘讛讱 住讘专讗 诇讗 驻诇讬讙 砖讜诐 讗诪讜专讗 讗讚专"讛 讚讙讟讜 讻诪转谞转讜 诪讚讬谞讗 讗诇讗 讚诇讗 拽讬讬"诇 讘讛讗 讚注拽专讜 专讘谞谉 诇拽讬讚讜砖讬谉 诪讬谞讬' 诪砖讜诐 讙讝讬专讛 砖诪讗 讬讗诪专讜 讬砖 讙讟 诇讗讞专 诪讬转讛 讗讘诇 讘注讬拽讜专 住讘专讗 讚讙讟讜 讻诪讜 诪转谞转讜 诇注谞讬谉 讗讜诪讚谞讗 讚讘专讬 专"讛 砖专讬专讬谉 讜拽讬讬诪讬谉. 讜砖讜讘 讬诇驻讬谞谉 诪讬谞讬' 讚诪转谞转讜 讻讙讟讜 驻讬' 讻讬讜谉 讚注"讻 诪讜讻讞 讚讟注诪讗 讚诪砖谞转讬谞讜 诇讗讜 诪砖讜诐 讙讬诇讜讬 讚注转 讻专讘 砖砖转 讚讗"讻 讗讬谉 注谞讬谉 讗讜诪讚谞讗 诇讻讗谉 讗注"讻 讻转讘讜 诇讗讜 讚讘讜专讗 讛讜讗 讻诇诇 讚讻诪砖讞拽 讛讜讗 讜诪砖谞转讬谞讜 诪砖讜诐 讗讜诪讚谞讗 讚讗讬谉 诪砖讞拽 讘砖注转 诪讬转讛 砖"诪 住"诇 讚讛谞讬 讚' 诪讞砖讘转 诪讬转讛 诪注讜转讚 讘诪讞砖讘讜转讬讛诐 讗"讻 诪诪讬诇讗 砖讬讬讱 讙讝讬专转 讟讬专讜祝 讚注转 讜讛"诇 讻讻诇 诪转谞转 砖讻"诪 讚讚讘专讬讜 讻讻转讜讘讬谉 讜诪住讜专讬诐 讚诪讬. 讜讘讝讛 讚讘专讬 专"讛 讜砖拽诇讗 讜讟专讬' 讚砖"住 讻驻转讜专 讜驻专讞:





驻谞讬 讬讛讜砖注

专砖"讬 讘讚"讛 讛讗 讜讛讗 专讘谞谉 讜讗讬谞讛讜 谞诪讬 诇讗 讗诪讜专 拽驻讬讚讗 讗诇讗 讚讛转诐 谞讬讞讗 诇讬讛 讚转讬转讝诇 讻讜' 注讻"诇. 讜诇驻"讝 讛讗 讚讗诪专 讗讘讬讬 讘驻专拽 讙讟 驻砖讜讟 讚专砖讘"讙 讜专"讗 讗诪专讜 讚讘专 讗讞讚 讛讬讬谞讜 诪砖讜诐 讚讗讘讬讬 诇讬转 诇讬讛 讘砖诪注转讬谉 讛讗讬 讚专讘 讬讜住祝 讗诇讗 讻专讘讛 住"诇 讚专讘谞谉 住讘专讬 讘讻诇 注谞讬谉 讗诪专讬谞谉 讘讘注诇 讚拽驻讬讚讗 讛讜讬 讚讗讬 诇专讘 讬讜住祝 讗讬讻讗 诇诪讬诪专 讚专讘谞谉 讚讛讻讗 谞诪讬 讻专砖讘"讙 住"诇 讻讬讜谉 讚诇注谞讬谉 驻砖讜讟 讜诪拽讜砖专 注"讻 诇讗 砖讬讬讱 拽驻讬讚讗 讚讗讬 砖讬讬讱 拽驻讬讚讗 讗"讻 专"讗 谞诪讬 诇讗 住"诇 讻专砖讘"讙 讚讛讗 专"讗 诪讜讚讛 讘讘注诇 讚拽驻讬讚讗 讛讜讬 讛讬讻讗 讚砖讬讬讱 拽驻讬讚讗 讻讚讗诪专讬谞谉 诇注讬诇 讜注讬"诇 讚讛讗 讚拽讗诪专 讗讘讬讬 讛转诐 专砖讘"讙 讜专"讗 讗诪专讜 讚讘专 讗讞讚 讛讬讬谞讜 讚诇专讘谞谉 讚专"讗 诇讗 诪讜讻讞 诇讛讚讬讗 讚住讘专讬 诪专讗讛 诪拽讜诐 讛讜讗 讛讬讻讗 讚诇讗 砖讬讬讱 拽驻讬讚讗 诪砖讗"讻 诇专"讗 住"诇 讚讘讗砖讛 讛讜讬 拽驻讬讚讗 讗注"讙 讚讘注"讻 诪讬讙专砖讗 讻"砖 讘讘注诇 诇注谞讬谉 驻砖讜讟 讜诪拽讜砖专 讜讻讛"讙 驻专砖"讬 讝"诇 讘驻' 讘诪讛 讗砖讛 讚祝 住"讜 讙讘讬 讛讗 讚讗诪专 讗讘讬讬 讜专砖讘"讗 住"诇 讻诇 诪讬讚讬 讚诪讬讙谞讬讗 诇讗 讗转讬 诇讗讞讜讜讬讬 注"砖:


转讜住驻讜转 讘讚"讛 讛讗 讜讛讗 专讘谞谉 讻讜' 讜讻谉 讘驻专拽 讛谞讛谞讛 讻讜' 注讻"诇 讜讻转讘 诪讛专砖"讗 讝"诇 讚诪讛讛讬讗 讛讜讬 诪爪讬 诇讚讞讜讬讬 驻专砖"讬 讚讗"讻 诇专讘 讬讜住祝 讛讜讬 讛讗讬 讚谞讛谞讛 讚诇讗 讻诪讗谉 注"砖. 讜诇诪讗讬 讚驻专讬砖讬转 诇拽"诪 讚讗讬讻讗 诇诪讬诪专 讚讛讛讬讗 讚讛谞讛谞讛 讗转讬讗 讻专讘谞谉 讚专砖讘"讙 讘驻砖讜讟 讜诪拽讜砖专 讚住讘专讬 讚讗注"讙 讚诇讗 砖讬讬讱 讛转诐 砖讜诐 拽驻讬讚讗 讻讚驻专讬砖讬转 讗驻"讛 诇讗 讗诪专讬谞谉 诪专讗讛 诪拽讜诐 讛讜讗 讜讛讗 讚诪拽砖讛 讗讘讬讬 讘砖诪注转讬谉 诇专' 讬讜住祝 诪讛讛讬讗 讚注讬专讘 讘诪讙讚诇 讜注讬专讘 讘砖讜讘讱 讜诇讗 诪讜拽讬 诇讛讛讬讗 讚讗讬谞讜 注讬专讜讘 讻专讘谞谉 讚专砖讘"讙 讘驻砖讜讟 讜诪拽讜砖专 讛讬讬谞讜 诪砖讜诐 讚诇讚讘专讬讜 讚专讘讬 讬讜住祝 诪拽砖讛 讚诇讗 谞讬讞讗 诇讬讛 诇专"讬 诇讗讜拽诪讬 讘专讬讬转讜转 讚注讬专讜讘讬谉 讻转谞讗讬 诪讚诇讗 诪讜拽讬 谞诪讬 讘专讬讬转讗 讚讙专讜讙专讜转 讜转诪专讬诐 讻转谞讗讬 讚专砖讘"讙 讜专讘谞谉 讚驻砖讜讟 讜诪拽讜砖专 讗注"讻 讚专"讬 讘注讬 诇讗讜拽诪讬 讻讜诇讛讜 讘专讬讬转讜转 讚注讬专讘 讻讻"注 讜讗"讻 诪拽砖讛 砖驻讬专 讻谞"诇 讜讚讜"拽:


讘讗"讚 讜转讬诪讛 讚讘住讜祝 讛诪驻拽讬讚 讙讘讬 讻砖讜转讗 诪砖诪注 讚诇讗 讛讜讬 拽驻讬讚讗 讻讜' 注讻"诇. 讜转诪讬讛转诐 讘讝讛 讗讬谞讜 诪讜讘谉 诇讬 讚谞讛讬 讚诪砖诪注 讛讻讗 讚讛讜讬 拽驻讬讚讗 讛讬讬谞讜 诇注谞讬谉 砖谞转讘讟诇 讛砖诇讬讞讜转 讻讬讜谉 砖注讘专 注诇 讚注转 讛诪砖诇讞 讗讘诇 讛转诐 诇注谞讬谉 转砖诇讜诪讬谉 诪爪讬谞谉 诇诪讬诪专 砖驻讬专 讚讛住专住讬讗 诇讗 讛讜讬 驻讜砖注 讘讛讻讬 讻讬讜谉 讚诇讗 讗"诇 诪讛讗讬 转讬专诪讬 讜诪讛讗讬 诇讗 转讬专诪讬 讜谞讛讬 讚谞转讘讟诇' 讛砖诇讬讞讜转 讗讻转讬 诪讛讬讻讗 转讬转讬 讬转讞讬讬讘 讘转砖诇讜诪讬谉 砖讛专讬 诇讗 拽讬讘诇 注诇讬讜 砖讜诐 砖诪讬专讛 讜讻砖讜讗诇 砖诇讗 诪讚注转 谞诪讬 诇讗 讛讜讬 讻讬讜谉 砖讛讜讗 住讜讘专 讚讛讻诇 砖诇 讘注讛"讘 诪讚诇讗 讗"诇 诪讛讗讬 诇讗 转讬专诪讬 讜爪"注:


诪砖谞讛 专讘讬 砖诪注讜谉 砖讝讜专讬 讗讜诪专 讗祝 讛诪住讜讻谉 讜驻专砖"讬 讞讜诇讛. 诪砖诪注 讚讻诇 讞讜诇讛 讘诪砖诪注 讚讛讬讬谞讜 住转诐 砖讻"诪 讜讻谉 诪砖诪注 拽爪转 诪讛讗 讚讗诪专讬谞谉 讘住诪讜讱 讙讬讟讜 讻诪转谞转讜 讜讛转诐 讗住转诐 砖讻"诪 拽讗讬 讻讚驻专砖"讬 讝"诇 诇拽诪谉 讜讻讬 讛讬讻讗 讚讗诪专讬' 讘讻诇 砖"诪 讗诐 注诪讚 讞讜讝专 讘诪转谞转 砖讻"诪 讘讻讜诇讛 讛"讛 诇注谞讬谉 讛讗 讚讚讬讬拽讬谞谉 诪讛 讙讬讟讜 讗祝 注"讙 讚诇讗 驻专讬砖 讻讬讜谉 讚讗诪专 讻转讘讜 讗注"讙 讚诇讗 讗诪专 转谞讜 讗祝 诪转谞转讜 讻讬讜谉 讚讗诪专 转谞讜 讗注"讙 讚诇讗 拽谞讜 诪讬谞讬讛 讜讻讬讜谉 讚诇拽讜砖讟讗 讚诪讬诇转讗 讻诇 诪转谞转 砖讻"诪 讘讻讜诇讛 诇讗 讘注讬 拽谞讬谉 诪诪讬诇讗 讚讘讙讬讟讬谉 谞诪讬 讻诇 砖讻"诪 讻讬讜谉 讚讗诪专 讻转讘讜 讗注"讙 讚诇讗 拽讗诪专 转谞讜 讻谉 谞专讗讛 诪诇' 专砖"讬 讝"诇 讗讘诇 诪诇' 讛专讬"祝 讜讛专讗"砖 讜讛专砖讘"讗 讜讛专"谉 讝"诇 讜讻诇 讛驻讜住拽讬诐 讜诪驻专砖讬诐 诪砖诪注 讚诪住讜讻谉 讛讬讬谞讜 砖拽驻抓 注诇讬讜 讛讞讜诇讬 驻转讗讜诐 讜讛讜"诇 讻诪爪讜讛 诪讞诪转 诪讬转讛 讜诇驻讬 砖讛讜讗 讘讛讜诇 讜讗讬诪转 诪讬转讛 注诇讬讜 诪砖"讛 住讜讘专 专讘讬 砖诪注讜谉 砖讝讜专讬 讚讻砖讗诪专 讻转讘讜 讗注"讙 讚诇讗 讗诪专 转谞讜 诪砖讗"讻 讘住转诐 砖讻"诪 诇讗 讗诪专讬谞谉 讛讻讬 讜诇驻"讝 讛讗 讚讗诪专讬' 讘住诪讜讱 讙讬讟讜 讻诪转谞转讜 讗诪爪讜讛 诪讞诪转 诪讬转讛 拽讗讬 讻诪讜 砖讗驻专砖 讘住诪讜讱. 讜讗讬 转讬拽砖讬 讗"讻 讛讗 讚讗诪专讬谞谉 诇注讬诇 讚祝 讬"讙 讘驻"拽 讚讛讗 讚诇讗 诪讜拽讬 诪转谞讬转讬谉 讚讗讜诪专 转谞讜 诪谞讛 诇驻诇讜谞讬 讘砖讻"诪 讛讬讬谞讜 诪砖讜诐 讚专讬砖讗 转谉 讙讟 讝讛 诇讗砖转讬 诇讗 诪讬转讜拽诪讗 讘砖讻"诪 讚讗讬 讘砖讻"诪 诪讗讬 讗讬专讬讗 转谞讜 讗驻讬' 讻转讘讜 谞诪讬 讚拽讬"诇 讻专"砖 砖讝讜专讬 讜讗讻转讬 讗诪讗讬 诇讗 诪讜拽讬 诪转谞讬' 讘住转诐 砖讻讬讘 诪专注 砖讗讬谞讜 诪住讜讻谉 讗诇讗 讚诇拽"诪 讚住讬驻讗 讘讗诪专 转谞讜 诪谞讛 诇驻诇讜谞讬 注"讻 讗讬 讘注讬谞谉 诇讗讜拽诪讬 讘砖讻"诪 注"讻 讛讬讬谞讜 讘诪住讜讻谉 讚讛讜讛 诇讬讛 诪爪讜讛 诪讞诪转 诪讬转讛 讚讗讬 讘住转诐 砖讻"诪 讛讜"诇 诪转谞转 砖讻"诪 讘诪拽爪转 讚讘注讬 拽谞讬谉 讜诪转谞讬转讬谉 注"讻 讗讬讬专讬 讘诇讗 拽谞讬谉 讚讜诪讬讗 讚讙讬讟讬谉 讻讚讚讬讬拽讬谞谉 讘驻专拽 诪讬 砖诪转 讚祝 拽谞"讗 讜诪讜拽诪讬谞谉 诇讛 讘诪爪讜讜讛 诪讞诪转 诪讬转讛 讜讗"讻 拽讗诪专 砖驻讬专 讚专讬砖讗 诇讗 诪讬转讜拽诪讗 讘讻讛"讙 讘砖讻"诪 砖讛讜讗 诪住讜讻谉 讚讗"讻 诪讗讬 讗讬专讬讗 转谞讜 讗驻讬诇讜 讻转讘讜 谞诪讬 讻谞"诇 讜诇' 讛专"谉 讝"诇 讘砖诪注转讬谉 爪"注 讘讝讛 讜注' 讘住诪讜讱:





砖注专讬 转讜专转 讘讘诇

(住讛 讘) 讛讗 讜讛讗 专讘谞谉 讻讗谉 讘砖诇讜 讻讗谉 讘砖诇 讞讘讬专讜.鈥斪欁� 诇驻专砖 讘砖诇讜 讛讜讗 诪拽驻讬讚, 讗讘诇 讗诐 讞讘讬专讜 诪注专讘 注诇讬讜 讗讬谞讜 诪拽驻讬讚 讘砖诇 讞讘讬专讜.





讬诐 砖诇 砖诇诪讛

诪转谞讬转讬谉 讛讗讜诪专 讻转讘讜 讙讟 讜转谞讜 诇讗砖转讬 讻转讘讜 讗讙专转 讜转谞讜 诇讛 讛专讬 讗诇讜 讬讻转讘讜 讜讬转谞讜 驻讟专讜讛 驻专谞住' 注砖讜 诇讛 讻谞讬诪讜住 注砖讜 诇讛 讻专讗讜讬 诇讗 讗诪专 讻诇讜诐 讜诪住讬拽 转"专 砖诇讞讜讛 砖讘拽讜讛 转专讻讜讛 讛专讬 讗诇讜 讬讻转讘讜, 讜讬转谞讜 驻讟专讜讛 驻专谞住讜讛 注砖讜 诇讛 讻专讗讜讬 注砖讜 诇讛 讻谞讬诪讜住 诇讗 讗诪专 讻诇讜诐 讗讬讘注讬讗 诇讛讜 讛讜爪讬讗讜讛 诪讛讜 注讝讘讜讛 诪讛讜 讛转讬专讜讛 诪讛讜 讛谞讬讞讜讛 诪讛讜 讛讜注讬诇讜 诇讛 诪讛讜 注砖讜 讻讚转 诪讛讜 驻砖讜讟 诪讬讛讗 讞讚讗 讚转谞讬讗 注砖讜 诇讛 讻讚转, 注砖讜 诇讛 讻谞讬诪讜住 注砖讜 诇讛 讻专讗讜讬 诇讗 讗诪专 讻诇讜诐 讜诪诪讬诇讗 讻诇 讗讬谞讱 诇讗 谞驻砖讟讜 讜讗讝诇讬谞谉 讘讛讜 诇讞讜诪专讗 讜诇讗 讬讻转讘讜 讜讬转谞讜 讜讗诐 讻转讘讜 讜谞转谞' 讛"讝 住驻拽 讜讞讜诇爪转 讜诇讗 诪转讬讬讘诪转 转讜 诪住拽讬谞谉 转谞讬' 专' 谞转谉 讗讜诪专 驻讬讟专讜讛 讚讘专讬讜 拽讬讬诪讬谉 驻讬专砖 砖讛讜讗 驻讟讜专谉 砖讻转讜讘 讘讙讟 驻讟专讜讛 诇讗 讗诪专 讻诇讜诐 讚诇砖讜谉 驻讟讜专 讜讞讜讘讛 讛讜讗 诇讛拽诇 诪注诇讬讛 讞讜讘转 砖讞讬讬讘转 讜诪住讬拽 讗诪专 专讘讗 专' 谞转谉 讘讘诇讗讛 讛讜讗 讚讬讬拽 讘讬谉 驻讟专讜讛 诇驻讬讟专讜讛 转谞讗 讚讬讚谉 讚讘专 讗"讬 讛讜讗 诇讗 讚讬讬拽 诇驻讬 砖讻诇 住讬驻讜专 诇砖讜谉 注讘专讬 讜讗讬谞讜 诪砖诪注 讻诇诇 诇砖讜谉 讗诇讗 驻讬讟讜专讬谉 讛讻转讜讘 讘讙讟 砖讛讜讗 诇砖讜谉 讗专诪讗讬 讜转讬诪讗 砖讛专讬"祝 讜讛专讗"砖 讜讻诇 讛诪讞讘专讬诐 讛砖诪讬讟讜 讛讗 讚专' 谞转谉 诇讚讬讬拽 讘讬谉 驻讬讟专讜讛 诇驻讟专讜讛 讚讛讗 专' 谞转谉 讘讘诇讗讬 讛讜讗 讜讗谞讜 谞讙专专讬谉 讗讞专 诇砖讜谉 讘讘诇 讜讛专"谉 谞诪讬 转诪讛 讜讝"诇 讜讛专讬"祝 讜讛专诪讘"诐 诇讗 讻转讘讜讛讜 讜诇讗 讬讚注转讬 诇诪讛 讚讛讗 诇讛讗 诪讬诇转讗 讘讘诇讗讬 讗谞谉 注"讻 讜讬讜转专 讛转讬诪讗 诇驻讬 讚注转 讛专讗"砖 砖讻转讘 诇拽诪谉 讘驻专拽 讛诪讙专砖 讚驻讬讟专讜讛 讘讬讜"讚 讛讜讛 诇讬讛 讙讟 讜驻讟专讜讛 讛讜讗 驻讟专讜讛讜 诪讞讜讘 讜诪"讛 驻住拽 诇拽诪谉 讚爪专讬讱 诇讻转讜讘 讬讜"讚 讘讬谉 驻讬"讗 诇讟讬"转 讗诪谞诐 专砖"讬 驻讬' 诇讛讬驻讱 讜讝"诇 讜诇讬 谞专讗讛 驻讟专讜讛 砖注"讻 讘诇砖讜谉 爪讜讜讗讛 讛讜讗 讻诪讜 砖诇讞讜讛 讜讻诪讜 讚讘专讜 砖讘讜讜讚讗讬 讛讜讗 诇砖讜谉 讙讟 驻讟讜专讬谉 砖讛讜讗 讛讚讙"砖 驻讟专讜讛 砖讻诇 爪讜讜讗讛 专驻讛 讻诪讜 砖讗诪专讜 砖诇讞讜 诪讻诐 砖诪注讜 诪诇讻讬诐 讗祝 驻讬讟专讜讛 讛讜讗 诇砖讜谉 驻讟讜专 讜讞讜讘讛 讚讗讬 诇砖讜谉 驻讟讜专讬谉 讛讬讛 诇讜 诇讛讚讙讬砖 驻讟专讜讛 注"讻 讜讗祝 诇驻专砖"讬 讛讻诇 转诇讜讬 讘讞讬专拽 讜诇讗 讘讬讜"讚 讜讻谉 讛诪谞讛讙 砖讗讬谉 讻讜转讘讬谉 讬讜"讚 讘讬谉 驻讬"讗 诇讟讬"转 讜诪讗讞专 砖讚拽讚讜拽 讛诇砖讜谉 诇注"注 讗讬谞讜 谞砖讗专讬谉 讻"讻 讜诪"讛 诇注讜诇诐 诇讗 讗诪专 讻诇讜诐 讜诪"讛 讻转讘讜 住转诪讗 驻讟专讜讛 诇讗 讗诪专 讻诇讜诐 讗讻谉 谞专讗讛 讘注讬谞讬 砖讗诐 讗诪专 驻讟专讜讛 讘讬谉 讘讞讬专"拽 讘讬谉 讘诇讗 讞讬专"拽 讜讛讬讜 讻讜转讘讬谉 讜谞讜转谞讬谉 砖讞讜诇爪转 讜诇讗 诪转讬讬讘诪转 讚讗讬谉 讛讻专注 诇驻讬' 专砖"讬 讜讗' 讬讚讜注 讗诐 讻讬讜谉 诇诇砖讜谉 讙讟 驻讬讟讜专讬谉 讝讜 诇讗:

